Die Magellanruimtetuig, ook die Venus-radarkarteerder genoem, was 'n ruimtetuig van NASA wat ontwerp was om die planeet Venus te verken. Die tuig is op 4 Mei 1989 gelanseer en bereik Venus op 10 Augustus 1990. Dit was vir vier jaar in 'n wentelbaan om Venus waartydens die planeet se swaartekrag gemeet en gedetailleerde kaarte van die oppervlak met behulp van radar gemaak is. As gevolg van die planeet se dik atmosfeer, kon wetenskaplikes vir die eerste keer sien hoe die planeet se oppervlak lyk. Op 13 Oktober 1994 is die tuig doelbewus op die planeet laat neerstort. Die Magellanruimtetuig was die eerste ruimtetuig wat van 'n ruimtependeltuig, die Atlantis, gelanseer is. Dit was ook die eerste ruimtetuig wat toegelaat is om doelbewus op 'n planeet neer te stort. Die Magellan was van onderdele vervaardig wat van ander ruimteprogramme oorgebly het, insluitende die Voyager-program. Dit is na die Portugese ontdekker, Ferdinand Magellaan (1480 - 1521) vernoem. Hamilton, Calvin J. (2012). "Magellan Mission to Venus". solarviews.com (in Engels). Geargiveer vanaf die oorspronklike op 3 November 2019.


Doeat was in die Egiptiese mitologie die onderwêreld, die ryk van die god Osiris en die blyplek van ander gode en bonatuurlike wesens. Dit was die streek waardeur die songod, Ra, snags van wes na oos reis. Dit was ook die plek waarheen mense se siele ná hul dood gegaan het om geoordeel te word. Wat ons vandag van die Doeat weet, kom hoofsaaklik uit begrafnistekste soos die Boek van Poorte, Boek van Grotte, Kistekste, Amdoeat en die Boek van die Dooies. Elkeen hiervan vervul ’n ander funksie en gee ’n ander perspektief op die Doeat, en hulle stem nie noodwendig ooreen nie. Die tekste verskil in ouderdom en oorsprong, en dit kan wees dat daar nooit ’n eenvormige vertolking van die Doeat was nie. Die geografie in die Doeat was grotendeels dieselfde as dié van die wêreld wat die Egiptenare geken het. Daar was riviere, eilande, velde, mere, heuwels en grotte, maar ook fantastiese mere van vuur, mure van yster en bome van turkoois. In die Boek van die Twee Weë, een van die Kistekste, was daar selfs ’n kaartagtige beeld van die Doeat.


Die Santa Rosa-eiland is 'n lang, nou eiland naby die noordwes kus van Florida, digby Pensacola. Die eiland is 80 km lank en 1,6 km breed. Dit lê parallel met die kus. 'n Aantal brûe verbind die eiland met die hoofland. Fort Pickens, gebou in 1834, is op die westelike deel van die eiland geleë. Die fort was gedurende die Amerikaanse Burgeroorlog die hele tyd onder beheer van die Unie-soldate. Dit het later gedien as 'n militêre tronk. Collier's Encyclopedia, Crowell-Collier Educational Corporation, Volume 20, Bladsy 419. Hierdie artikel is ’n saadjie. Voel vry om Wikipedia te help deur dit uit te brei.


Die Hochtaunuskreis is 'n administratiewe distrik in die Duitse deelstaat Hesse. Die administratiewe setel en grootste nedersetting is Bad Homburg vor der Höhe. Vanweë sy ligging naby die metropolitaanse gebied van Frankfurt am Main, een van die belangrikste ekonomiese spilpunte van Duitsland, word die distrik deur besondere ekonomiese, demografiese en sosiologiese aanwysers soos die tweede hoogste per capita-koopkrag van alle Duitse distrikte (ná die Beierse distrik Landkreis Starnberg) en van die hoogste eiendomspryse in Duitsland gekenmerk. Sy landskap word onder die mees verruklike in die deelstaat gereken. Statistik Hessen: Tabellen Bevölkerung. Besoek op 10 Oktober 2019[dooie skakel] "Industrie- und Handelskammer Frankfurt am Main: Hochtaunuskreis. Besoek op 22 Maart 2018". Geargiveer vanaf die oorspronklike op 6 Mei 2019. Besoek op 22 Maart 2018.


Gysbert Reitz (Gys) Hofmeyr (Riversdal, 12 Februarie 1871 – Lakeside, 12 Maart 1943) was 'n Suid-Afrikaanse staatsamptenaar en die eerste administrateur van Suidwes-Afrika. Gys Reitz was die vyfde van die 10 kinders uit die huwelik op 11 Julie 1859 op Riversdal van Jan Hendrik Hofmeyr (Kaapstad, 29 September 1835 – Riversdal, 24 September 1923), 'n boer en veldkornet van die distrik Riversdal, en Christina Jacoba van Zyl (18 Julie 1838 – Riversdal, 13 November 1921). Gys Hofmeyr is op 7 Augustus 1895 op Oudtshoorn met Ydie Louis Dankwertz Nel getroud. Sy is op 19 Maart 1872 op Somerset-Oos gebore en oorlede op 14 Desember 1943 in Kaapstad. Ses kinders is uit dié huwelik gebore. Die oudste, Harold Osmond Hofmeyr, 'n mediese spesialis van Kaapstad, se oudste kind, Babeta, is op 28 September 1946 in Kaapstad getroud met Johan Hendrik Wicht, gebiedsbevelvoerder van die weermag op Saldanha en eienaar van die Wicht-familieplaas aan Saldanhabaai waarop die buurt Blouwaterbaai uitgelê is.


Wilmington is 'n stad in die deelstaat Ohio en is ongeveer 80 km noordoos van Cincinnati. Die administratiewe setel van Clinton County is hier gevestig. Die dorp is in 1810 gestig en het in 1828 stadstatus verkry. Die Clinton County Lugmagbasis is naby Wilmington geleë. Collier's Encyclopedia, Crowell-Collier Educational Corporation, Volume 23, Bladsy 505. Hierdie artikel is ’n saadjie. Voel vry om Wikipedia te help deur dit uit te brei.


Die Klas 6 is 'n stoomlokomotief wat meestal deur die Kaapse Regeringspoorweë (CGR) in die tydperk voor Suid-Afrikaanse uniewording gebruik is. Die klas het dertien subklasse. Hierdie klas is ontwerp deur Michael Stephens vir gebruik op die snelpassasiersdienste van die CGR. Opeenvolgende bestellings is tussen 1893 en 1904 geplaas by Britse sowel as Amerikaanse vervaardigers. Die Kaapse Klas 6-lokomotief is ontwerp by die Soutrivieraanleg van die CGR op dieselfde tydstip as die Klas 7. Terwyl die Klas 7 hoofsaaklik bedoel was as 'n goederelokomotief, is die Klas 6 ontwerp om sy snelpassasiersdiens-eweknie te wees. Die eerste 40 lokomotiewe van die klas is in 1893 afgelewer deur Dübs and Company. Die ontwerp was 'n vergroting van die CGR Klas 05-lokomotief. Hulle is toegerus met Stephensonskakels met D-kleppe bokant die silinders. Die lokomotief het diens gedoen in die Kaap en Kaapse Middelland. Nog 50 lokomotiewe is tussen 1895 en 1897 ontvang van Dübes and Company en Sharp, Stewart and Company. Hierdie masjiene het groter stoomketels gehad as die eerste bestelling. Hulle het op talle plekke in die Kaapkolonie diens gedoen. Neilson, Reid and Company het van 1897 tot 1898 nog 54 lokomotiewe gelewer.


Die Slag van Lepanto het op 7 Oktober 1571 plaasgevind tussen die vlote van die Turke en 'n gesamentlike vloot van die Heilige Liga in die golf van Korinthe. Die Turke se vloot het bestaan uit 300 galeie onder bevel van Ali Pasha en die Liga se vloot uit skepe van Spanje en Venesië onder bevel van Don Johan van Oostenryk. Die Liga het die seeslag gewen met die Turke wat die meeste van hulle skepe verloor en 25 000 ongevalle gehad het. Die Liga het ongeveer 'n derde van hulle skepe verloor. Ali Pasha het gesterf tydens die seeslag en die Turkse bedreiging in die Middellandse See is sodoende beëindig. Drane, Augusta Theodosia (1858). The Knights of st. John: with The battle of Lepanto and Siege of Vienna. London. Konstam, Angus (2003). Lepanto 1571: The Greatest Naval Battle Of The Renaissance. United Kingdom: Osprey Publishing. pp. 20–23. ISBN 1-84176-409-4. Besoek op 29 Augustus 2012. George Ripley and Charles A. Dana (1867). The new American cyclopaedia: Volume 10. New York. Setton, Kenneth Meyer (1984). The Papacy and the Levant, 1204–1571, Volume 161.


Xerox is 'n Amerikaanse maatskappy wat wêreldwyd sake doen. Hulle vervaardig hoofsaaklik fotostaatmasjiene en drukkers, asook ander terminologieë waarmee dokumente bestuur en gereproduseer kan word. Hulle is bekend vir die bekendstelling van die eerste moderne fotokopieerders in die laat 1950's. Die maatskappy is in 1906 onder die naam Haloid gestig. Nadat hulle 'n patent van Chester Carlson vir die sogenaamde "xerografiese proses" bekom het, hernoem die maatskappy homself Xerox. Hulle hoofkantoor is in Norwalk, Connecticut geleë, hoewel die meeste van hul werknemers in die omgewing van Rochester in New York werk, waar die maatskappy oorspronklik ontstaan het. Die maatskappy het in Desember 2010 ongeveer 133 000 werknemers wêreldwyd gehad. Ursula Burns is vanaf 2009 die hoof uitvoerende beampte en voorsitter. Xerox se navorsers by sy Palo Alto-navorsingsentrum het verskeie belangrike elemente van persoonlike rekenaars uitgevind, soos die rekenaarmuis en "lessenaar"-georiënteerde koppelvlak. Die maatskappy se bestuur het nie veel van hierdie uitvindings gedink nie, en hulle ingenieurs beveel om dit met Apple se tegnici te deel. Hierdie tegnologieë is deur Apple en later deur Microsoft gebruik. Dit was deels hieraan te danke dat die twee maatskappye die wêreld van persoonlike rekenaar vir so lank kon domineer.


Die Raad van Afgevaardigdes van Suid-Afrika (Engels: House of Delegates of South Africa) was 'n 40-sitplek liggaam in die Driekamerparlement vanaf 1984 tot 1994. Dit was gereserveer vir Indiese Suid-Afrikaners. Die liggaam is twee keer verkies: in 1984 en 1989. Dit was die tweede keer in Suid-Afrika se geskiedenis wat Indiërs op nasionale vlak verteenwoordig was, die eerste wat die Suid-Afrikaanse Indiese Raad. Uitslag van verkiesings:


Newry [ˈnjʊəri] (afgelei van die Ierse An Iúraigh) is 'n stad en townland in Noord-Ierland. Die Clanrye-rivier, wat deur die stad vloei, vorm die historiese grens tussen die graafskappe Armagh en Down. Newry, wat sowat 55 km van Belfast en 108 km van Dublin af geleë is, het (saam met Bessbrook, 'n dorp in die omgewing) volgens die sensus van 2011 'n bevolking van 26 893 gehad. Geskiedkundiges neem aan dat Newry in 1144 vlakby 'n Cisterciënse-klooster gestig is, alhoewel daar ook historiese verwysings na ouer nedersettings in die kloostergebied is. Die eerste godsdienstige instelling in die gebied word met Sint Patrick verbind. Newry is een van die oudste nedersettings in Ierland wat - onder meer vanweë sy ligging tussen Belfast en Dublin - later as markdorp en handelsentrum vinnige groei ervaar het. In 1742 is dit deur 'n kanaal met die grootste meer in Noord-Ierland, Lough Neagh, verbind en het sedertdien as hawe gedien. In Maart 2012 het koningin Elizabeth II ter geleentheid van haar Goue Jubileum as Britse monarg stadstatus aan Newry en Lisburn verleen.


Die Klas MJ1 Mallet-stoomlokomotief is 'n tipe lokomotief wat deur die Suid-Afrikaanse Spoorweë op taklyne gebruik is. Klas MJ-1 is soortgelyk aan die Klas MJ. Die lokomotief is ontwerp deur die Montreal Locomotive Company, gebaseer op die spesifikasies vir die Klas MJ Mallet wat ontwerp is deur DA Hendrie, die Hoofmeganiese Ingenieur van die Suid-Afrikaanse Spoorweë vanaf 1910 tot 1922. Agt lokomotiewe is bestel by die Montreal Locomotive Company in Kanada, omrede die Britse verskaffers se produksie tydens die Eerste Wêreldoorlog tot stilstand gekom het. Die lokomotiewe is deur MLW afgelewer in November 1918 en genommer in die reeks 1666-1673. Hulle stoomketels was ietwat groter en daar was 'n sandkas op die stoomketel geïnstalleer; 'n tipiese Noord-Amerikaanse styl. Die lokomotiewe was superverhit en toegerus met Walschaerts-klepratwerk. Hulle is uit diens gestel in 1960. Wikimedia Commons het meer media in die kategorie Klas MJ1 Mallet-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 36-37. ISBN 978-0-7153-5427-8.


Baccalaureus Pharmaciae (afgekort B Pharm of BS Pharm) is 'n voorgraadse akademiese graad in die aptekerswese. In baie lande is hierdie graad 'n voorvereiste vir registrasie om as apteker te praktiseer. In Suid-Afrika duur dit 'n minimum van 4 jaar akademiese plus een jaar praktiese opleiding. Dit is opleiding om die eienskappe en impak van medisyne te verstaan en die vaardighede te ontwikkel wat nodig is om pasiënte van raad te bedien oor hul medisynegebruik. B Pharm-gegradueerdes kan op verskeie terreine werk, soos byvoorbeeld 'n kleinhandelapteker, hospitaalapteker, pasiëntberader, verdere studies soos meestersgraad, doseer aan 'n universiteit of as middelinligtingspesialis. In sommige lande is die graad vervang met die Pharmacy Doctor (PharmD) en Master of Pharmacy (MPharm) grade. In die Verenigde State is hierdie graad as die baccalaureate-aptekersgraad slegs by die Washington State University toegeken, waar dit nou deur die PharmD-graad vervang is. Die graad wat voorheen in die VSA en die vereiste graad wat in Kanada aangebied word, is die Baccalaureus scientiae in Farmasie. In Australië word die BPharm-graad toegeken aan die hand van 'n vierjarige voorgraadse aptekersprogram.


Die Gereformeerde kerk Parys is ’n gemeente van die Gereformeerde Kerke in Suid-Afrika met sy middelpunt op die gelyknamige Vrystaatse dorp. In 2015 was dit die grootste Afrikaanse gemeente in die GKSA se Klassis Noord-Vrystaat met 270 belydende en 36 dooplidmate. Die gemeente is in 1872 gestig en dus die oudste van enige gemeente van die Drie Susterkerke (NG Kerk, Hervormde Kerk en Gereformeerde Kerk) in die Noord-Vrystaat. Die oudste NG gemeentes in die streek noord van Kroonstad is Frankfort (1873), Heilbron (1873), Hoopstad (1876), Vredefort (1882), Vrede (1882) en Parys (1884), almal jonger as die Gereformeerde kerk Parys (1872). Die Hervormde Kerk het dié gebied eers byna 40 jaar ná die Gereformeerde Kerk betree: Heilbron is in 1911 gestig, Parys in 1925, Sasolburg in 1955 en Vredefort in 1959. Die distrik Vredefort was vroeër deel van die distrik Kroonstad. Die afstand na die naaste dorp vir sake- en kerklike doeleindes was groot; daarom het die inwoners ’n kommissie benoem, bestaande uit F. van Niekerk, Jac.


Die Franse Lugmag (Frans: Armee de l'Air) is die lugmag van die Franse Weermag. Dit is in 1909 gestig as die "Service Aeronautique", 'n diensvleuel van die Franse weermag, en is 'n onafhanklike militêre deel gemaak in 1933. Die aantal vliegtuie in diens van die Franse Lugmag wissel afhangende van die bron; die Franse Ministerie van Verdediging gee 'n syfer van 658 vliegtuie aan in 2014. Die Franse Lugmag het 219 vegvliegtuie in diens, met 126 Dassault Mirage 2000's en 93 Dassault Rafales. Teen vroeg-2014 het die Franse Lugmag 'n totaal van 45 489 aktiewe personeel in diens gehad. Die reserwedeel van die lugmag het bestaan uit 4 356 personeel van die Operasionele Reserwe. Die Minister van Verdediging is verantwoordelik vir die uitvoering van Franse militêre beleid. Hy word geadviseer deur die Hoof van personeel van die Leër in verband met die gebruik van magte en die beheer oor militêre operasies. Die Hoof van Personeel van die Franse Lugmag is verantwoordelik vir die opstel en logistieke ondersteuning van die lugmag. Wikimedia Commons het meer media in die kategorie Franse Lugmag.


Die Mercedes-Benz B-klas is 'n kompakte luukse motor wat deur die Duitse motorvervaardiger Mercedes-Benz vervaardig word. Dit is in wese 'n vergrote A-klas waarvan sommige enjins behou is, maar kragtiger enjins is ook beskikbaar. Dit het dieselfde basiese veringstelsel. Soos die A-klas, en in teenstelling met enige ander voertuig wat Mercedes bou of al gebou het, is die B-klas 'n voorwielaangedrewe voertuig. Mercedes-Benz beskryf die B-klas as 'n kompakte sporttoermotor in plaas van 'n luikrug of veeldoelige voertuig, soos sy R-klas, wat 'n grandsporttoermotor genoem word. Die derde generasie B-klas is tydens die Paryse Internasionale Motorskou op 2 Oktober 2018 bekendgestel. Dit bied semi-outomatiese bestuur wat uit die S-klas verkry is. "Kecskemét, Mercedes-Benz Werk" (in Duits). Daimler. Geargiveer vanaf die oorspronklike op 2 Oktober 2011. Besoek op 26 September 2010. "2019 Mercedes-Benz B-Class Brings Semi-Autonomous Tech To Paris". Motor1.com (in Engels). Geargiveer vanaf die oorspronklike op 20 Mei 2020. Besoek op 2 Oktober 2018. Wikimedia Commons het meer media in die kategorie Mercedes-Benz B-klas.


Georg Wilhelm Friedrich Hegel (27 Augustus 1770 – 14 November 1831) was 'n Duitse filosoof. Hy word as 'n belangrike figuur in die Duitse idealisme beskou. Sy historistiese en idealistiese siening van die werklikheid het 'n rewolusie in Europese filosofie veroorsaak en het as 'n belangrike voorloper tot kontinentale filosofie, Marxisme en historisme gedien. Hegel het die filosofiese beweging genaamd Hegelianisme begin, wat 'n deel van die Duitse idealisme is. Hy het 'n groot invloed op verskeie skrywers en filosowe gehad. Sommige van hulle het met hom saamgestem (soos Bradley, Sartre, Küng, Bauer, Stirner en Marx), terwyl ander sy idees teëgestaan het (Kierkegaard, Schopenhauer, Nietzsche, Heidegger en Schelling). Sy boeke is moeilik om te lees en behandel soms gelyklopend verskillende idees. Hy het oor die geskiedenis, politiek, godsdiens, kuns, logika en metafisika geskryf. Georg Wilhelm Friedrich Hegel, of Wilhelm, soos sy familie hom genoem het, is op 27 Augustus 1770 in Stuttgart gebore. Hy was die oudste van drie kinders. Hy begin sy skoolloopbaan op driejarige ouderdom.


Gaia is ’n ruimtesterrewag van die Europese Ruimtevaartorganisasie (ESA) wat in 2013 gelanseer is en na verwagting tot omstreeks 2022 werksaam sal wees. Die doel van die ruimtetuig is om die noukeurigste driedimensionale kaart nog van die hele Melkweg saam te stel. Gaia moet die posisies, afstande en snelhede van meer as ’n miljard voorwerpe (hoofsaaklik sterre, maar onder meer ook planete, komete, asteroïdes en kwasars) bepaal met ’n noukeurigheid van sowat ’n 10 miljoenste boogsekonde. Hiervoor het dit die grootste digitale kamera wat nog gebou is, met ’n resolusie van 1 gigapieksel. Die ruimtevoorwerpe word sowat 70 keer in vyf jaar gemeet om die presiese posisie en beweging van elke voorwerp te bestudeer. So kan bepaal word hoe ons sterrestelsel ontwikkel het en hoe dit vroeër gelyk het. Gaia is die afkorting vir Global Astrometric Interferometer for Astrophysics en is die opvolger van die Europese Hipparcos-sending. Die ruimtetuig het genoeg verbruiksgoedere om tot omstreeks November 2024 te werk. Sy detektors degradeer nie so vinnig as wat aanvanklik verwag is nie en die sending kon dus verleng word.


Die voëlnesvaring (Asplenium nidus) is ’n spesie varings in die familie Aspleniaceae en is inheems aan die tropiese Suidoos-Asië, Oos-Australië, Hawaii, Polinesië, Indië en Oos-Afrika. Met ’n minimum temperatuur van 10 ºC gedy die varing in die gematigde temperature van die streke hierbo of as ’n huisplant. Die varing vorm groot, eenvoudige blare wat byna soos piesangblare lyk. Hulle is tussen 50 en 150 cm lank en tussen 10 en 20 cm breed. Hulle is liggroen met ’n leeragtige tekstuur, dikwels gekreukel, met ’n verhewe bruin hoofaar wat veral aan die agter- en onderkant van die blare prominent is. Spore ontwikkel in die sporehopies aan die onderkant van die blare. Dié sporehopies vorm lang rye wat van die hoofaar af uitstrek agter op die buitenste deel van die blaar. Die blare rol terug namate hulle bruin word en skep ’n groot blaarnes. Die voëlnesvaring kan óf ’n lugplant wees wat op boomtakke en -stompe groei óf in die grond geplant word, maar groei gewoonlik op organiese materiaal. Dit hou van warm, vogtige gebiede in gedeeltelike tot volle skadu.


'n Dingo (Canis lupus dingo) is 'n soogdier wat in Australië en Suid-Oos Asië voorkom. Hulle is soortgelyk aan wilde honde en is waarskynlik 5 000 jaar gelede as huisdiere aangehou. Hulle het egter weer wild geword en het 'n leefwyse soortgelyk aan die van die wolf ontwikkel. Dingo's is kleiner as wolwe en het die massa van 'n middelgrootte hond (10 tot 20 kilogram). Dingo's is ongeveer 4 000 jaar gelede vanaf Suid-Oos Asië na Australië gebring. Hulle word egter nie in Tasmanië aangetref nie, omdat die seevlak 10 000 jaar gelede gestyg en dié eiland van die Australiese vasteland afgesny is. Die meeste dingo's in die natuur is nie meer opreg nie. Hulle wetenskaplike naam is onlangs van Canis familiaris (hond) dingo na Canis lupis (wolf) dingo verander. Dit is gedoen om aan te toon dat hulle verwant is aan die witvoetige wolf wat in Asië voorkom. Corbett, L.K. (2008). "Canis lupus ssp. dingo". IUCN Rooilys van Bedreigde Spesies. Weergawe 2012.2. Internasionale Unie vir die Bewaring van die Natuur.


Fanie Eloff (doopname Stephanus Johannes Paulus, 1885 - 1947) was 'n gesiene Suid-Afrikaanse beeldhouer. Hy is in die Transvaal gebore en was 'n kleinseun van Paul en Gezina Kruger. Sy vader was Frederik Christoffel Eloff, eienaar van die plaas Eloffsdal waarop die Pretoriase voorstad Capital Park uitgelê is, en sy moeder Elsie Eloff-Kruger. Ná hul dood drie weke ná mekaar het Fanie het 'n marmergrafbeeld van hulle gemaak – 'n vertolking van hul gewyde stemming by die naggebed. Een van sy susters, Elsie, was getroud met dr. Herman van Broekhuizen. Hy studeer in Europa en ontwikkel sy eie, kenmerkende styl wat plaaslik sowel as oorsee groot waardering uitlok. Hy sterf in 1947 in Pretoria. Fanie het in 1929 'n opskudding in Pretoria veroorsaak toe hy sy beelde en Pierneef dié se skilderye op 'n groot uitstalling uitgestal het. Dit was vir die Pretorianers uit die eerste helfte van die 20ste eeu reeds vreemd dat 'n mens 'n bestaan kon voer uit bronsbeelde. Maar toe hulle die beelde sien, het hulle na hul asem gesnak: Dit was beelde van kaal mans.


Die Bergenaars, ook bekend as Hartenaars, was 'n bende Griekwas wat tussen 1820 en 1829 die bevolking van die hedendaagse Suid-Afrika geteister het. Die Bergenaars was 'n splintergroep van die Griekwas van Griekwastad wat in ongeveer 1820 afgestig het. Die waarskynlikste rede hiervoor is dat hulle in opstand teen die outoritêre nuwe kaptein, Andries Waterboer, en sy afhanklikheid aan die Londense Sendinggenootskap gekom het. Hulle vestig hulself saam met 'n aantal Boesmans (San) by die Hartrivier om later die berge by Basoetoland (Lesotho) in te trek. Die Bergenaars plunder en oorval karavane, dorpies en reisende handelaars. Hulle val ook Sesotho- en Setswanasprekende gemeenskappe binne om vee en slawe aan blanke grensboere te verkoop. Hiervoor maak hulle van perde en gewere gebruik. In 1824 word die situasie in Griekwaland-Wes vyandiger en begin Andries Waterboer 'n verrassingsaanval teen die Bergenaars se kamp by Fauresmith, waartydens hy al 5 000 van die Bergenaars se koeie verower. Hierop val die Bergenaars Griekwastad aan, sonder sukses. Die Kaapkolonie skenk jaarliks ammunisie aan Waterboer om die Bergenaars in toom te hou.


Güyük Khan (Mongools: Гүюг хаан, Chinees: 贵由, omstreeks 1206–1248), ook bekend as Koejoek, was die derde Groot Khan van die Mongoolse Ryk. As die oudste seun van Ögedei Khan en ’n kleinseun van Djengis Khan, het hy van 1246 tot 1248 regeer. Koeblai Khan, wat die Yuan-dinastie gestig het, het hom later die Chinese tempelnaam keiser Dingzong van Yuan gegee. Güyük het militêre opleiding ontvang en as offisier gedien onder Djengis Khan en Ögedei Khan. Hy het deelgeneem aan die inval in Kiëf-Roes en Sentraal-Europa in 1236–1241 saam met ander Mongoolse prinse, onder andere sy neef Batoe en halfbroer Kadan. Hy het sy afdeling gelei in die beleg van Rjazan. In dié tyd het hy en Batoe stry gekry. In 1241 het Ögedei gesterf en Batoe het probeer om die verkiesing van ’n nuwe Groot Khan te vertraag. Vyf jaar later is Güyük egter verkies. Güyük het van sy ma, wat tot met sy verkiesing regent was, se ongewilde verordeninge herroep en was ’n taamlike goeie khan. Hy het egter sy onderdane kwaad gemaak deur verskeie hoë offisiere van die vorige regering tereg te stel vir verraad.


Dille (Anethum graveolens) is 'n eenjarige kruieplant in die selderyfamilie Apiaceae. Dit is die enigste spesie van die genus Anethum. Hierdie artikel is ’n saadjie. Voel vry om Wikipedia te help deur dit uit te brei.


Die term stoomoond verwys na twee verskillende soorte oonde: in die oorspronklike en nouer sin is dit 'n bakoond wat met stoom verhit word, terwyl dit in 'n moderne sin ook na elektriese oonde kan verwys waarin kos gestoom word. Die meeste van dié oonde vir huishoudelike gebruik word as kompakte ingeboude toestelle aangebied, alhoewel daar ook mikrogolfoonde met 'n kombinasie van konveksie, rooster en stoom beskikbaar is. Stoomoonde is op kopers gemik wat 'n gesonde leefstyl wil handhaaf aangesien kos, wat in stoom gaargemaak word, vitamiene, mineraalsoute en die tipiese geur en natuurlike kleur bewaar. Omdat dit aan alle kante deur stoom omring word, word kos baie vinnig warm en ook gou geseël sodat die belangrike voedingswaarde nie verlore gaan nie. Professionele kombinasie-stoomoonde (konveksieoonde met stoom, ook bekend as stoomkokers) word ook dikwels in die kombuise van restaurante aangetref. Die ontwikkeling van stoombakoonde het 'n beduidende omwenteling in die bakbedryf teweeggebring. Nog tot in die middel van die 19de eeu het sowel bakkers asook privaat huishoudings tradisionele steenbakoonde gebruik wat deur middel van vuur regstreeks verhit is.


Pieter Simon Dykstra (of Dijkstra) (Nederland, 8 Maart 1884 – Suid-Afrika, 26 Februarie 1968) was ’n Suid-Afrikaanse argitek van Nederlandse herkoms wat veral Gereformeerde kerkgeboue ontwerp het. Dykstra is gebore in Nederland en het ook sy opleiding as argitek daar ontvang. Nadat hy die skool verlaat het, het hy vier jaar deurgebring aan ’n spesiale skool vir argitektuur en boukuns in Assen waarvan J. Krans die hoof was. Vakansietye het hy in ’n skrynwerkery gewerk. Van 1903 tot 1904 was hy ’n leerlingtekenaar in die boufirma J.H. Koekkoek in Baar en daarna die leerling- toesighoudende tekenaar by die argitek Y. van der Veen in Groningen. Hierna het hy ’n jaar lank (1906) by die argitek Otto Wasserman en E. Haakhorst in Essen in Duitsland se Ruhrgebied gewerk. In 1907 het hy sy werk in Duitsland voortgesit by die Wes-Duitse Marmer-en-granietwerke in Dortmund. Ná sy verblyf in Duitsland het Dykstra van 1908 tot 1927 op sy eie as argitek in Vlissingen in Nederland gepraktiseer. In dié tyd het hy ook doseer in bouwetenskappe aan die aandskool vir ambagslui in Vlissingen.


Wichita is die grootste stad in die VSA-deelstaat Kansas. Dit is 'n industrieële stad in die suidooste van Kansas, geleë waar die Groot Arkansas- en Klein Arkansasriviere saamvloei. Dit is ook die administratiewe setel van Sedgwick County en ook 'n belangrike sentrum vir die koring- en meelbedryf. Die stad het ontstaan tydens die Amerikaanse Burgeroorlog toe Indiane hier kom bly het, afkomstig van Oklahoma, om konflik te vermy. Blanke koopsmanne het ook hier kom bly en in 1867 het die Indiane die stad verlaat. Die nedersetting het dorpstatus in 1872 verkry. Barack Obama se moeder, Ann Durham, is in hierdie stad gebore. Collier's Encyclopedia, Crowell-Collier Educational Corporation, Volume 23, Bladsy 479. Hierdie artikel is ’n saadjie. Voel vry om Wikipedia te help deur dit uit te brei.


Play media Charlotte is die grootste stad in die deelstaat Noord-Carolina. Dit is ook die administratiewe setel van die Mecklenburg County. Die stad speel 'n belangrike rol in verspreiding, finansies en vervoer in die streek. Die nedersetting is in 1748 gestig deur Britse, Duitse, Sweedse koloniste en ook Hugenote. Charlotte is in 1768 geïnkorporeer en ses jaar later tot die administratiewe setel van die Mecklenburg-distrik verklaar. Die ontdekking van goud in die nabye omgewing het skare delwers na die gebied laat stroom in 'n goudstormloop wat in sy omvang net deur Kalifornië s'n oortref word. Vanaf 1836 tot en met 1914 het die Amerikaanse Munt ook hier 'n fabriek gehad. Gedurende die Amerikaanse Burgeroorlog was Charlotte die basis van die Konfederale Vloot. Die laaste vergadering deur die Konfederale Regering onder leiding van Jefferson Davis is hier gehou op 10 April 1865. Billy Graham (1918-2018), evangelis Collier's Encyclopedia, Crowell-Collier Educational Corporation, Volume 5, Bladsy 731. Hierdie artikel is ’n saadjie. Voel vry om Wikipedia te help deur dit uit te brei.


Die NV200 Kombi of NV200 Wagon (2009-) is 'n nutsvoertuig wat deur die Japannese motorvervaardiger Nissan vervaardig word. Die motorvoertuig is by die 2009 Geneefse Internasionale Motorskou onthul, gevolg deur 'n bekendstelling by die 2010 Beijing Internasionale Motoruitstalling. Die NV200 word op 'n aangepaste weergawe van Nissan se B-platform gebou, met ten volle onafhanklike stutvoorvering gemonteer op 'n aparte subraam en 'n bladveeragteras. Dit is beskikbaar in kombi- en passasiersweergawes. Die voertuig is voor die somer van 2009 in Japan vrygestel, gevolg deur Europa teen herfs 2009 en daarna in China en ander markte. Verkope van Europese modelle van die NV200 wa en kombi het in Oktober 2009 'n aanvang geneem in die meeste Europese markte, gevolg deur die gesinsweergawe in 2010. Vroeë modelle sluit in die 1.6-liter HR16 petrol of 1.5 dCi (K9K) 1,461 cc dieselenjins, vyfgang-handratkas, met opsionele agterparkeerkamera. Lim, Anthony. "Mitsubishi Delica D:3 – rebadged Nissan NV200 goes on sale in Japan beginning end-October" (in Engels). Paultan.org. Geargiveer vanaf die oorspronklike op 5 Desember 2019. Besoek op 8 September 2012.


Witseerkeel, ook bekend as Difterie, is 'n akute, aansteeklike siekte van veral die boonste lugweë. Dit word veroorsaak deur die organisme Coryne-bacterium diphtheriae. Daar is 'n entstof teen witseerkeel. Keel van 'n pasiënt met witseerkeel Letsel op die been Dokter in die huis, Dr Jan van Elfen, 1993 ISBN 0 624 03234 5 Wikimedia Commons het meer media in die kategorie Witseerkeel. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Thaba 'Nchu-Tweespruit is 'n gemeente van die Nederduitse Gereformeerde Kerk in die Vrystaatse Ring van Ficksburg, waarin dit die tweede oudste gemeente is. Die laaste deel van die naam is laat in die negentigerjare van die 20ste eeu bygevoeg. In 1985 het die gemeente 325 doop- en 430 belydende lidmate gehad, deur die loop van die 1990's onderskeidelik sowat 200 en 300, maar in 2015 was dit 29 en 115. In 1834, ná die terugkeer van die Uys-kommissie, het die voornemende Trekkers van die Kaapkolonie besluit dat Thaba 'Nchu die byeenkomplek van die trekkers sou wees. Vanaf 1836 het hier periodiek die trekgroepe van Potgieter, Maritz, Retief en Uys aangekom. Hier is die eerste Volksraad op 2 Desember 1836 saamgestel en op 8 Februarie 1837 is deur diegene wat godsdienstig bekend was as die "reisende gemeente van die Gereformeerde Kerk na Port Natal", die eerste poging van stapel gestuur om tot kerklike organisasie oor te gaan. Op 11 Junie 1837 is Piet Retief hier as goewerneur en hoofkommandant beëdig, en is die doopregister van die reisende gemeente begin, maar as geboortejaar van die Vrystaatse Kerk as instelling geld die datum 1842 op Winburg.


Hier volg 'n lys van effekte wat op die JSE verhandel. Die lys sluit die volgende instrumente in: Aandele Privaat- en staatseffekte JSE


Die Kia Rio is 'n (subkompakte) superminimotor wat sedert 2000 deur die Suid-Koreaanse motorvervaardiger Kia vervaardig word. Kia Rio UB 3-deur luikrug (Europa) 2012 Kia Rio EX 5-deur (VSA) 2012 Kia Rio (VSA) 2012 Kia Rio (VSA) Kia K2 (China) & Kia Rio sedan (Rusland) Binneruim "Vehicles". Aymesa - La primera ensambladora de vehículos del Ecuador. Geargiveer vanaf die oorspronklike op 29 November 2014. Besoek op 26 Desember 2013. "Kia Rio Stylus". Kia Motors Ecuador. Geargiveer vanaf die oorspronklike op 26 Desember 2013. Besoek op 26 Desember 2013. "Kia Rio Technical Specification" (in Engels). 2007. Geargiveer vanaf die oorspronklike op 27 Mei 2011. Besoek op 4 November 2007. "Kia K2 for China" (in Engels). Livelifedrive.com. 19 April 2011. Geargiveer vanaf die oorspronklike op 11 September 2014. Besoek op 7 Junie 2015. "All-new Kia Rio shows its face" (in Engels). Auto Express. Geargiveer vanaf die oorspronklike op 10 Desember 2011. Besoek op 24 September 2011.


Compagnie Financière Richemont SA is 'n Switserse moedermaatskappy wat in 1988 deur die Suid-Afrikaanse sakeman Johann Rupert gestig is. Die maatskappy, wat sy hoofkwartier in Bellevue in die Wes-Switserse kanton Genève het, besit verskeie luukse-produkte-maatskappye en -handelsmerke, waaronder A. Lange & Söhne, Azzedine Alaïa, Baume & Mercier, Cartier, Chloé, Dunhill, IWC Schaffhausen, Giampiero Bodino, Jaeger-LeCoultre, Lancel, Montblanc, Officine Panerai, Piaget, Peter Millar, Purdey, Roger Dubuis, Vacheron Constantin, en Van Cleef & Arpels. Deur middel van hierdie dogtermaatskappye ontwerp, produseer, versprei, en verkoop Richemont juwele, horlosies, leerprodukte, skryfinstrumente, wapens, klere, en bykomstighede. Dit is die tweede grootste onderneming in dié bedryf na die Franse LVMH. Richemont word openbaar onder die simbool CFR op die Switserse aandelebeurs (SIX) en op die JSE in Suid-Afrika verhandel. In November 2012 was Richemont volgens beurswaarde die sesde grootste maatskappy op die SIX. Handelsblatt, 24 Januarie 2018: Richemont baut mit Milliardenzukauf Internet-Geschäft aus Amptelike webwerf (en)


Friedrich Gustav Jonathan Eckstein (1857 - 1930) was 'n goudmagnaat. Hy is in Stuttgart, Duitsland gebore as die jonger broer van Hermann Ludwig Eckstein. Sy pa was 'n Lutherse pastoor. Hy woon 'n ruk lank in Indië en kom in 1887 in die Witwatersrand aan. Ten tye van die Tweede Vryheidsoorlog rig hy sy hoofkantoor in Londen in. Hy was een van dié wat in beheer van die firma Wernher, Beit & Co was. In 1912 volg hy Jules Porgès as voorsitter op. As gevolg van sy Duitse agtergrond ondervind hy baie onaangenaamhede tydens die Eerste Wêreldoorlog en bedank as voorsitter. Hy word later tot ridder geslaan en wy hom aan die kweek van katoen in die Soedan. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Nokia Lumia 930 is 'n topvlak-slimfoon wat deur Nokia ontwikkel is en waarop Microsoft se Windows Phone 8.1-bedryfstelsel loop. Die toestel is op 2 April 2014 gedurende die Microsoft Build 2014-konferensie bekend gestel en in Julie 2014 as opvolger van Nokia se Lumia 925-vlagskip-slimfoon op internasionale markte buite die Verenigde State geloods. Die Lumia 930 baseer grotendeels op die Nokia Lumia Icon-slimfoon wat uitsluitlik in die VSA verkrygbaar is en daar eksklusief deur Verizon Wireless versprei word. Die twee modelle deel dieselfde ontwerp en tegniese besonderhede, behalwe vir die bedryfstelsel wat op hulle loop. Die Icon word met Windows Phone 8 verkoop. Die Nokia Lumia 930-slimfoon is in 2015 opgevolg deur Microsoft se Lumia 950 met die nuwe Windows 10-bedryfstelsel.


Seevolke is ’n term wat gebruik word om ’n konfederasie van seevarende nasies te beskryf wat moontlik in óf Wes-Anatolië óf Suid-Europa ontstaan het, in besonder die streek om die Egeïese See. Hulle het in die oostelike deel van die Middellandse See rondgevaar en Anatolië, Sirië, Kanaän, Siprus en Antieke Egipte aan die einde van die Bronstydperk binnegeval. Die term word deur moderne geleerdes gebruik om te verwys na nege groepe volke, hoewel die beskrywing "van die see" (Egipties: n3 ḫ3s.wt n<.t> p3 ym) in ’n historiese verband net verwys na drie: die Ekwesj, Sjekelesj en Sjerden. Die identiteit van die Seevolke is steeds onduidelik en moderne geleerdes het net stukke van antieke dokumente en argeologiese ontledings om hulle te lei. Die term peuples de la mer is in 1855 die eerste keer gebruik deur die Franse Egiptoloog Emmanuel de Rougé.


Stephen Vukile Tshwete (gebore 12 November 1938 in Springs – 12 April 2002, Pretoria) was 'n Suid-Afrikaanse politikus en ANC-aktivis. Hy was by Umkhonto we Sizwe betrokke en is vanaf Februarie 1964 tot 1983 op Robbeneiland aangehou, waarna hy in ballingskap gegaan het. Hy keer in 1990 na Suid-Afrika terug en hervat sy politieke bedrywighede as 'n lid van die ANC en 'n plaaslike koördineerder vir die United Democratic Front. As die hoof van die ANC se sportkantoor was dit sy taak om die sportdissiplines wat voorheen deur apartheid geskei is saam te snoer. Hy het die gawe gehad om "geswore vyande na die onderhandelingstafel te bring en hulle as bondgenote weg te stuur...hy het van een sportsoort na die volgende gegaan om slaggate op hul pad na eenheid te oorbrug". Nadat hy Suid-Afrika se krieketliggame verenig het, het hy in Mei 1991 saam met Ali Bacher na Londen gereis en suksesvol aansoek gedoen vir Suid-Afrika se hertoelating tot die Internasionale Krieketraad. As minister van sport en ontspanning het Tshwete 'n belangrike rol in skep van nierassige nasionale spanne gespeel.


Prof. De Villiers Bester Lamprecht (26 Januarie 1942 - ) 'n Suid-Afrikaanse atleet en die eerste Suid-Afrikaner wat daarin kon slaag om 'n droommyl af te lê. Hy was ook 'n kaalvoet hardloper, soos Zola Budd. Hy is gebore in Prins Albert. Lamprecht was 'n emeritus-hoogleraar aan die Universiteit van die Vrystaat. Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau Div Lamprecht vier ’n mylpaal[dooie skakel], Volksblad, 24 Desember 2012 Hierdie artikel is ’n saadjie. Voel vry om Wikipedia te help deur dit uit te brei.


Sir Henry George Elliot (25 Desember 1826 - 1912) was die hooflanddros van die Transkei. Hy is in Kanada gebore en sluit in 1847 by die Royal Marines aan en veg in die Krimoorlog. In 1870 tree hy uit die militêre diens en emigreer na die destydse Natal waar hy 'n tyd op die rivierdelwerye deurbring. Daarna sluit hy by die Kaapse Koloniale Diens aan en in 1877 word hy die hooflanddros van Temboeland. Hy verkry groot invloed onder die swartmense. Hy veg ook in 'n aantal oorloë en word gereken as 'n goeie administrateur. Die dorpe, Elliot en Elliotdale is na hom vernoem. Ensiklopedie van Suidelike Afrika, Eric Rosenthal, 1967.


Die Suid-Afrikaanse Klas NG G16A 2-6-2+2-6-2 van 1989 is 'n Suid-Afrikaanse stoomlokomotief van die Suid-Afrikaanse Spoorweë era. Tussen 1937 en 1968 het die Suid-Afrikaanse Spoorweë 34 Klas NG G16 2-6-2 + 2-6-2 Garratt geartikuleerde stoomlokomotiewe in diens geplaas. In 1989 en 1990 is twee van hierdie lokomotiewe herbou na Klas NG G16A deur die Alfred County Railway. Altesaam vier-en-dertig Klas NG G16 2-6-2+2-6-2 lokomotiewe is vir die Suid-Afrikaanse Spoorweë gebou tussen 1937 en 1968. Vier is deur Société Anonyme John Cockerill van Seraing in België gelewer in 1937, twee-en-twintig deur Beyer, Peacock and Company tussen 1939 en 1958, en die laaste agt deur Hunslet-Taylor van Germiston, Transvaal in 1967 en 1968. Stoomdrukmeters binne nommer 141. Die plaatjie lees "Vryloop in middelstand - Drift in mid gear" No. 141 en no. 155 saam op die steilte van Bongwana na Nqabeni oppad na Port Shepstone in 1992 - let op die skoon uitlaatrook. Wikimedia Commons het meer media in die kategorie Suid-Afrikaanse Klas NG G16A 2-6-2+2-6-2. Paxton, Leith; Bourne, David (1985). Locomotives of the South African Railways (1ste uitg.).


Sault Ste. Marie is hawestad en grenspos in die provinsie Ontario, Kanada. Dit is geleë aan die noordelike oewer van die St. Marysrivier. Aan die oorkant van die rivier is die dorpie Sault Ste. Marie, Michigan. Die sluise tussen die Bowemeer en Huronmeer is hier geleë in die St. Marysrivier tussen die twee stede. Die stad was eers 'n pelshandelspos en het dorp status verkry in 1887 en stadstatus in 1912. Collier's Encyclopedia, Crowell-Collier Educational Corporation, Volume 20, Bladsy 457. Hierdie artikel is ’n saadjie. Voel vry om Wikipedia te help deur dit uit te brei.


Die Rambler Rebel is 'n motorvoertuig wat deur die American Motors Corporation (AMC) van Kenosha, Wisconsin, geproduseer is vir die 1957-1960 modeljaar, sowel as in 1966 en 1967. Die 1957 Rambler Rebel is as 'n alleenstaande model in 'n enkele bakstyl bekendgestel, en is gekrediteer as die eerste fabriekvervaardigde intermediêre-grootte hoë-prestasie motor. Hierdie motormarksegment het later as die spiermotormark bekend gestaan. Dit was ook een van die eerste produksiemotors wat met elektroniese brandstofinspuiting toegerus was. Die tweede en derde geslag was in wese die ekwivalent van die Rambler Ses modelle, maar toegerus met 'n V8-enjin. Die Rebel naamplaat is in 1966 bekendgestel as die toplyn intermediêre-grootte tweedeurhardekap. Vir die 1967-model jaar het al AMC se intermediêre modelle die Rebel naam gedra. American Motors het hierna die historiese Rambler merk van die intermediêre grootte modelle laat vaar, en motors het as die AMC Rebel bekend gestaan sedert die 1968-modeljaar. Die motors was ook in Argentinië gebou deur Indus Kaiser Argentinië. "1969 American Motors Rebel 4-Door Sedan Print Ad (6355)" (in Portugees). webcitation.org from amazon.com. Geargiveer vanaf die oorspronklike op 22 Oktober 2014.


Alfred Ernst Christian Alexander Hugenberg (* 19 Junie 1865 in Hannover; † 12 Maart 1951 in Kükenbruch) was 'n Duitse entrepreneur met belange in die mynbou-, krygstuig- en mediabedryf en politikus van die verregse Duits-Nasionale Volksparty (DNVP). In die eerste maande ná die Nasionaalsosialistiese magsoorname in Januarie 1933 het hy die amp van minister vir ekonomie, landbou en voeding in die eerste kabinet van Adolf Hitler beklee. Hugenberg word as die beduidendste burgerlike wegbereider van die Nasionaalsosialistiese beweging beskou. Met sy mediaonderneming het hy sowat die helfte van die Duitse pers beheer en deur middel van nasionalistiese en antisemitiese propaganda grootliks bygedra tot die opkoms en groei van verregse partye in die Weimarrepubliek.


Die Opel Kadett is 'n klein gesinsmotor wat deur die Duitse motorvervaardiger Opel vervaardig is tussen 1937 en 1940, en weer van 1962 tot 1991 (die Cabrio het voortbestaan tot 1993), toe dit vervang is deur die Opel Astra. Die eerste Opelmotor wat die naam Kadett gedra het, is in Desember 1936 aan die publiek bekendgestel deur Opel se tegniese direkteur, Heinrich Nordhoff, wie later bekendheid verwerf het vir sy leierskap in die heropbou van die Volkswagenmaatskappy. Die nuwe Kadett het die innoverende Opel Olympia opgevolg in die gebruik van 'n onderstellose skulprompkonstruksie. Soos die Vauxhall 10, wat in 1937 deur Opel se Engelse sustermaatskappy bekendgestel is, het dit daarop gedui dat die Opel Kadett ontwerp is vir hoëvolume-, laekosteproduksie. Opel Kadett D (agterkant) Driedeur luikrug(1983) Opel Kadett D Caravan (1979–1984) Die Opel Kadett D is ook in Suid-Afrika gebou deur General Motors Suid-Afrika (Edms) Bpk. Die Suid-Afrikaanse reeks het bestaan uit: 'n vierdeur "fastback"-sedan, vyfdeurluikrug, en 'n vyfdeurstasiewa genoem die "Voyage".


'n Skyfrem (mv. skyfremme) is 'n rem waarby 'n skyf wat vasgemonteer is aan die bewegende deel meedraai, en deur remskoene (met behulp van wrywing) teëgehou kan word. Die bekendste voorbeeld is die skyfremme van 'n motorvoertuig wat aan elke wiel gekoppel is, en waarmee die voertuig se spoed verminder, of tot stilstand gebring kan word. Skyfremme word egter oral in die meganiese tegniek gebruik. Afhangende van die kinetiese energie wat die voertuig besit, kan één of meer skywe ingespan word in een rem, bv. soos gebruik by treinwaens. Die werksbeginsel van 'n skyfrem is dat deur die aandruk van remskoene teen 'n rem, wrywing ontstaan. Die skyf - en wat daaraan verbonde is - word hierdeur vertraag. Die bewegingsenergie van die voertuig waaraan die rem gemonteer is, word in hitte omgesit. 'n Rem van 'n motor of motorfiets kan by 'n kragtige remaanwending rooigloeiend word. Om die remeffektiwiteit so groot moontlik te maak, word remskoene van 'n materiaal gemaak wat 'n hoë wrywingskoëffisiënt op die rem het. Skyfremme word op baie voertuie gepas, van ligte fietse tot swaar treine.


Walter Röhrl (gebore 7 Maart 1947 in Regensburg) is 'n voormalige Duitse tydren- en motorrenkampioen, met oorwinnings vir Fiat, Opel, Lancia en Audi asook Porsche, Ford en BMW. Röhrl was 'n gunsteling in die wêreldtydrenkampioenskap dwarsdeur die 1970s en 1980s, en wen die Monte Carlo-tydren vierkeer met vier verskillende motorfabrikate. Sy medebestuurder vir etlike jare was Christian Geistdörfer. Sy Fiat 131 Abarth het hom getrou gevoer na die 1980-titel, en hy beklink die kampioenskap met 'n oorwinning in daardie jaar se San Remo-tydren. Dit was egter sy klinkende sukses in 1982 wat die meeste aanhangers van die sport met Röhrl beïndruk gelaat het. Hy het eiehandig 'n reuse aanslag van die vierwieldryfopposisie, gelei deur Audi se opkomende Michèle Mouton, afgeweer. Hy het die titel bloot verower op grond van sy konsekwentheid, en dit in sy toenemend verouderde Opel Ascona 400. Dit was ook gedurende hierdie tyd dat hy die Afrika-tydrenkampioenskap gewen het, in 1982. Maar kort ná hy die kampioenskap gewen het, is hy deur spanbestuurder Tony Fall afgedank uit die span as gevolg van die feit dat hy 'n hekel ontwikkel het om in die RAC-tydren te jaag (hy het weinig sukses in die RAC-tydrenne gehad).


Die Opel Monza is 'n sportmotor wat deur Opel, die Duitse filiaal van General Motors, vervaardig is. Die Monza is beplan as 'n opvolger vir die Commodore Coupé. Teen die laat 70's is die Commodore C-model as 'n 2-deur, maar steeds as 'n sedan, bekendgestel. Bouwerk het in 1976 begin en die eerste Monzas is teen 1978 verkoop. Sy mededingers was die Mercedes-Benz W126 koepee en die BMW 6-reeks se C- (koepee) modelle. Die motor was groot en gemaklik, sonder om luuks te wees. Heelwat ruimte was binne-in die kar beskikbaar en die reuse sitplekke het passasiers met 'n gevoel gelaat dat hulle in 'n veel-luukser motor as 'n Opel sit. Hierdie artikel is ’n saadjie. Voel vry om Wikipedia te help deur dit uit te brei.


Skeepsaandrywing is die meganisme of stelsel wat gebruik word om die stukrag te genereer wat 'n skip of boot oor die water laat beweeg. Terwyl spane en seile nog steeds gebruik word op 'n paar kleiner bote, word die meeste moderne skepe aangedryf deur meganiese stelsels wat bestaan uit 'n elektriese motor of binnebrandenjin wat 'n skroef draai. Skeepsingenieurswese is die dissipline van ingenieurs- en ontwerpprosesse van skeepsaandrywingstelsels. Die eerste meganiese enjins wat gebruik is in skeepsaandrywing was stoomenjins, hulle is egter vervang deur tweeslag- of vierslagdieselenjins, buiteboordmotors, en gasturbineënjins op vinniger skepe. Kernreaktors wat stoom produseer word gebruik om oorlogskepe en ysbrekers aan te dryf. Kernreaktors vir kommersiële vaartuie is nog nie deur die skeepsbedryf in gebruik geneem nie. Elektriese motors, met behulp van gestoorde elektriese batterykrag, word gebruik vir die aandrywing van duikbote en elektriese bote, en is voorgestel as energie-doeltreffende aandrywing. Ontwikkeling in vloeibare natuurlike gas (VNG) is besig om erkenning te kry vir hul lae emissies asook kostevoordele. Stirlingenjins, wat meer doeltreffend en stiller is, gladder loop en minder skadelike uitlaatgasse as dieselenjins voortbring, dryf 'n aantal kleiner duikbote aan.


Reuseluidiere of grondluidiere is ’n uiteenlopende groep uitgestorwe luidiere van die soogdier-superorder Xenarthra. Die terme verwys na die grootte van die uitgestorwe diere in teenstelling met hedendaagse mediumgroot boomluidiere. Die term "grondluidier" beteken egter nie alle uitgestorwe spesies het op die grond gehou nie. Die mees onlangse reuseluidiere het in die Antille voorgekom, waar dit moontlik tot in 1550 v.C. kon geleef het. Radiokoolstofdatering dui egter eerder op uitsterwing in 2819 tot 2660 v.C. vir die laaste oorlewende individue in Kuba. Op die vasteland van Noord- en Suid-Amerika het reuseluidiere minstens 10 000 jaar gelede uitgesterf. Die grootste deel van die diere se evolusie het plaasgevind in die Paleogeen- en Neogeen-periode van Suid-Amerika terwyl die vasteland afgesonder was. Met hul vroegste verskyning in die fossielrekord was die reuseluidiere reeds op familievlak uitkenbaar. Die teenwoordigheid van eilande tussen die Amerikaanse kontinente in die Mioseen het daartoe gelei dat verskillende vorme oor Noord-Amerika versprei het. Hulle was blykbaar ’n geharde groep diere, soos bewys word deur die feit dat hulle so talryk was en tot in afgeleë gebiede versprei het – oorskotte is tot in Patagonië (Cueva del Milodón) en dele van Alaska ontdek.


Titiaan (Tiziano Vecelli) (c 1488/1490 – 1576), was 'n Italiaanse skilder wat tydens die Renaissance aktief was. Hy skilder in 1543 'n portret van Pous Paulus III en ook die bekende portret van die pous Paulus met sy kleinseuns kardinaal Alessandro en hertog Ottavio Farnese. Titiaan het groot invloed uitgeoefen op die Spaanse skilder El Greco. Galleria degli Uffizi, (kunsmuseum in Florence) Museo Nazionale di Capodimonte, Napels Museo del Prado, Madrid Louvre, Parys Gemäldegalerie, Berlyn Kunsthistorisches Museum, Wene National Gallery, Londen Santa Maria dei Crociferi kerk, Venesië Santa Maria della Salute kerk, Venesië die Scuola di S. Antonio in Padua, (sestiende eeu), met 4 fresko's van Titiaan Metropolitan Museum of Art, New York Isabella Stewart Gardener Museum, Boston Wikimedia Commons het meer media in die kategorie Titiaan. Hierdie artikel is ’n saadjie. Voel vry om Wikipedia te help deur dit uit te brei.


Alcelaphus is 'n genus van wildsbokke in die familie van horingdraers (Bovidae) en die orde van ewehoewige soogdiere (Artiodactyla) wat in Afrika voorkom. Beide bulle en koeie het (hol) horings. Die genus omvat die volgende spesies: Coke se hartebees (Alcelaphus buselaphus cokii) Mofhartbees (Alcelaphus lichtensteinii) Rooihartbees (Alcelaphus buselaphus) Wikimedia Commons het meer media in die kategorie Alcelaphus. Wikispecies het meer inligting verwant aan Alcelaphus Hierdie artikel is ’n saadjie. Voel vry om Wikipedia te help deur dit uit te brei.


Kafeïen of kafeïne is ’n alkaloïed wat onder meer in koffiebone, tee, mate en kakaobone voorkom. Kafeïen as ’n suiwer stof is ’n wit, bitter poeier. Dit is ’n matige psigoaktiewe stof met ’n stimulerende werking. Kafeïen is ook die opwekkende stof in ’n paar drankies soos kolas en energiedrankies. Soms word kafeïen by pynstillers soos parasetamol gevoeg om ’n sterker en langer uitwerking te verkry. Kafeïen stimuleer die ortosimpatiese senuweestelsel, hartslag en asemhaling. Die uitwerking begin gewoonlik ’n uur ná inname en neem tot vyf ure daarna af. Met gereelde inname deur die mens kan die uitwerking per hoeveelheid afneem, en meer kafeïen word dan benodig om dieselfde uitwerking te verkry. Verslawing kan intree en ’n skielike afname in gebruik kan hoofpyn, ’n groot daling in bloeddruk en ander onttrekkingsimptome tot gevolg hê. Die hoeveelheid kafeïen wat in drankies voorkom, is min of meer: Bersten I (1999). Coffee, Sex & Health: A history of anti-coffee crusaders and sexual hysteria. Sydney: Helian Books. ISBN 978-0-9577581-0-0. Carpenter M (2015).


Die Audi Nuvolari quattro (ook bekend as die Audi Lisvina) was 'n konsepmotor geskep deur die Duitse motorvervaardiger Audi. Hierdie voertuig is die eerste keer in 2003 by die Geneefse Motorskou vertoon. Audi het beplan dat dit hul volgende groottoermotor (GT) moes word. Dit was die tweede van drie konsepmotors wat deur Audi ontwerp en getoon is in 2003, ná die Pikes Peak quattro en voor die Le Mans quattro. Die Nuvolari quattro het 'n 5.0 L tweeling-turbo V10 brandstofgestratifiseerde inspuiting (FSI) enjin wat 441 kW (591 pk) kan lewer, en sy wringkrag word as 750 N·m aangegee. Die Nuvolari quattro gebruik Audi se Torsen-gebaseerde quattro permanente vierwieldryfstelsel. Dit kan versnel van 0 tot 100 km/h in ongeveer 4.1 sekondes. Topspoed word elektronies beperk op 250 km/h (160 mpu). Die Nuvolari quattro is vernoem na een van die mees bekende en legendariese renjaers van alle tye, Tazio Nuvolari. Nuvolari het 61 Grand Prix-oorwinnings behaal, en is in 1953 oorlede. Vyftig jaar na sy dood is die Audi Nuvolari quattro geskep ter ere van sy gedagtenis.


Damonsville is 'n nedersetting in Noordwes, Suid-Afrika. Dit kan as 'n veelrassige voorstad van Brits beskou word. Lys van dorpe in Suid-Afrika "Subplek Damonsville". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967 Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die 35ste Golden Globe-toekenningsaand, wat uitnemendheid in die rolprente en TV-programme van 1977 vereer het, is op 28 Januarie 1978 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 39ste Golden Globe-toekenningsaand, wat uitnemendheid in die rolprente en TV-programme van 1981 vereer het, is op 30 Januarie 1982 gehou. Hierdie artikel is ’n saadjie. Voel vry om Wikipedia te help deur dit uit te brei.


Die Neo-Assiriese Ryk was ’n tydperk in die geskiedenis van Assirië van 911 tot 609 v.C. Ná die hervormings van Tiglath-Pileser III in die 8ste eeu v.C. het Assirië die magtige ryk in die Nabye-Ooste geword en oor selfs Babilonië en Egipte geheers. Dit het op die Middel-Assiriese Ryk gevolg. In dié tyd is Aaramees saam met Akkadies die amptelike taal van die ryk gemaak. Ná die dood van Assurbanipal in 627 v.C. het die ryk begin verbrokkel. In 616 v.C. het koning Cyaxares van die Mede ’n alliansie met Nabopolassar gevorm teen Assirië. In 609 v.C. het die nuwe hoofstad, Harran, geval en in 605 v.C. is ’n bondgenootskap van Egipte en die Assiriese koning Ashur-uballit II verslaan. Hierna het Assirië ophou bestaan as ’n onafhanklike staat. Assur-Dan II (935–912 v.C.) het Assirië se ekonomie en organisasie verbeter en die fondament gelê vir ’n nuwe, suksesvolle staat. Hy het strafekspedisies gereël buite die grense van Assirië om die omringende gebiede te suiwer van Arameërs en ander volke.


Cecil Moss (12 Februarie 1925, Riversdal - 27 Oktober 2017, Nuweland) was 'n Springbokrugbyspeler, afrigter en dokter. Hy was saam met dr. Joseph Ozinsky verantwoordelik vir die narkose tydens die eerste menslike hartoorplanting wat dr. Chris Barnard op 3 Desember 1967 gedoen het. Hy het in 1949 in vier toetse vir Suid-Afrika teen die All Blacks gespeel; 'n tuisreeks wat die Springbokke 4-0 gewen het. Hy was ook die Springbokafrigter vanaf 1982 tot 1989. Hy spog met 10 oorwinnings en slegs twee nederlae. Na die afsterwe van Piet Malan op 5 Julie 2015 was hy die oudste lewende Springbok tot en met sy afsterwe. Des van Jaarsveldt is tans die oudste lewende Springbok. "Dok se Jood en oudste Bok sterf", Rapport, 29 Oktober 2017 Moss se profiel op espn.co.uk, besoek op 7 Julie 2015 Hierdie artikel is ’n saadjie. Voel vry om Wikipedia te help deur dit uit te brei.


Die Kia Soul is 'n kompakte motortjie wat deur Kia se ontwerpsentrum in Kalifornië ontwerp is. Nadat dit by die Paryse Motorskou in 2008 bekendgestel is, word dit in Suid-Korea gebou en sedert 2009 wêreldwyd bemark. "Kia Soul Will Join Line-Up in 2008 as a 2009 Model". Kia Motors (in Engels). 12 November 2008. Geargiveer vanaf die oorspronklike op 27 Februarie 2009. Besoek op 8 Augustus 2015.


Ds. Herman Charles Kinghorn (Uitenhage, 2 Februarie 1920 – Louterwater, 9 Julie 1988) was tussen 1947 en 1981 leraar in ses gemeentes van die Nederduitse Gereformeerde Kerk, naamlik Bronberg, Robertson, Molteno, Nuwekerk op Graaff-Reinet, Pinelands (twee maal) en Swartland op Malmesbury. Ds. Kinghorn is op Uitenhage gebore en het ook daar skoolgegaan. Hy het sy teologiese studie in 1945 aan die Kweekskool op Stellenbosch voltooi, waarna hy in 1947 bevestig is in die NG gemeente Bronberg, destyds ’n vyf jaar oue dogtergemeente van die moedergemeente Pretoria. Soos in al sy gemeentes buiten Pinelands, het ds. Kinghorn nie lank in sy eerste werkkring gebly nie, want reeds in 1950 aanvaar hy ’n beroep na die moedergemeente op Robertson. Bronberg was dan ook sy enigste gemeente buite die destydse Kaapland, waarvan hy self ’n boorling was. Met Bronberg se kwarteeufees in 1967 het ds. Kinghorn as volg in "Die Bronbergse Feesbode" geskryf: "Ek wou destyds nie na hierdie Bronberg gaan nie. As proponent was ek genader vir hulpdiens in die gemeente, maar dit was eers ná die tweede beroep was op my uitgebring is dat ek gegaan het.


Persiese groen is 'n kleur, 'n blou skakering van groen. Persiese groen is 'n kleur wat gebruik word in pottebakkery en Persiese matte in Iran. Ander kleure wat verband hou met Persië sluit in Persiese rooi en Persiese blou. Die kleur Persiese groen is vernoem na die groen kleur wat gebruik word in 'n paar Persiese pottebakkerye en is 'n kleurvoorstelling van die mineraal malagiet. Dit is 'n gewilde kleur in Iran omdat die groen kleur tuine, die natuur, die hemel en heiligheid simboliseer. Die eerste opgetekende gebruik van Persiese groen as 'n kleurnaam in Engels was in 1892. Volgens verskeie kleurskemas word Persiese groen as volg voorgestel: Lys van kleure


Roosoranje is 'n ligte kleurskakering van oranje. Volgens verskeie kleurskemas word roosoranje as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Kepler-102 is ’n hoofreeksster met vyf bekende eksoplanete. Sy ligsterkte is effens laer as dié van die Son. Die bestaan van vyf planete om die ster is in Januarie 2014 aangekondig; drie van hulle is kleiner as die Aarde. Net een planeet se massa kon vasgestel word. KOI-82, SIMBAD. Centre de Données astronomiques de Strasbourg (in Engels) http://www.openexoplanetcatalogue.com/planet/Kepler-102%20b/. Geargiveer vanaf die oorspronklike op 24 Junie 2018. Ontbrekende of leë |title= (hulp) Masses, radii, and orbits of small Kepler planets: the transition from gaseous to rocky planets URL besoek op 8 Januarie 2014 Koördinate: 18h 45m 55.86s, +47° 12′ 28.91″ Hierdie artikel is vertaal uit die Engelse Wikipedia


Oliver Wolf Sacks, CBE (9 Julie 1933 – 30 Augustus 2015) was ’n Britse neuroloog en skrywer. Hy was ’n professor in neurologie aan die New York University School of Medicine. Tussen 2007 en 2012 was hy professor van neurologie en psigiatrie aan die Columbia-universiteit in New York, waar hy ook die pos van "Columbia Artist" beklee het, wat sy bydraes tot kuns en wetenskap erken het. Sacks was die skrywer van verskeie trefferboeke, onder meer verskeie gevallestudies van pasiënte met neurologiese afwykings. Sy 1973-boek Awakenings, ’n outobiografiese vertelling van sy poging om mense met slaapsiekte te help om hul neurologiese funksies te herwin, is aangepas vir die Hollywoodse Oscar-benoemde rolprent van 1990 met dieselfde naam. Robin Williams en Robert de Niro het daarin gespeel. In 2008 het hy die CBE gekry vir sy diens aan letterkunde. Van 1970 af het Sacks oor sy ondervinding met neurologiese pasiënte geskryf. Sy boeke is in meer as 25 tale vertaal. Hy was ook ’n gereelde bydraer tot The New Yorker en The New York Review of Books, sowel as ander mediese, wetenskaplike en algemene publikasies.


Die Toyota T-reeks is 'n familie inlynviersilinderenjins deur Toyota vervaardig van 1970 tot 1985. Dit het begin as 'n stootstangkopklep (OHV) ontwerp, maar later is 'n prestasiegeoriënteerde dubbelbonokas (DOHC) bygevoeg. Toyota het sy stewige reputasie vir betroubaarheid op hierdie enjins gebou. Die 4T-GTE variant van hierdie enjin het Toyota toegelaat om in die Wêreldtydrenkampioenskap te kompeteer in die vroeë 1980's, wat dit 'n eerste vir 'n Japannese vervaardiger gemaak het. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Kroonstad is die tweede oudste gemeente van die Nederduitse Gereformeerde Kerk op die Vrystaatse dorp Kroonstad. Die gemeente is op 23 Mei 1927 met sowat 1 200 lidmate van die moedergemeente afgestig, wat Kroonstad die tweede dorp naas Bloemfontein gemaak het wat 'n tweede NG gemeente gekry het; die ander geval in die Vrystaatse Kerk was die stigting van Rietfontein naas die moedergemeente Winburg, maar in daardie geval was dit weens die Rebellie van 1914 en nie vanweë 'n moedergemeente wat te groot geword het nie. Kroonstad-Noord se eerste herderpaar, ds. en mev. J.S. Bosman, is op 20 April 1928 ontvang en hulle het die gemeente tot 18 November 1950 bedien toe ds. Bosman sy emeritaat aanvaar. In Augustus 1929 is die pastorie, wat £2 300 gekos het en nog dekades lank gedien het, ingewy. Weens die depressiejare het die moeder- en dogtergemeente byna 10 jaar lank van een kerkgebou gebruik gemaak en het die jong gemeente intussen sy boufonds opgebou sodat die hoeksteenlegging van die sierlike klipgebou op 13 April 1935 en die inwyding op 3 April 1937 kon plaasvind.


Trotsville is 'n nedersetting digby Wolmaransstad in die Noordwes-provinsie van Suid-Afrika. Lys van dorpe in Suid-Afrika "Hoofplek Trotsville". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Georges Raymond Nicolas Albert Roux (16 November 1914 – 12 Augustus 1999) was ’n Franse skrywer. Hy het onder meer gewilde geskiedenisboeke oor antieke Nabye Oosterse lande soos antieke Irak en Mesopotamië geskryf. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Betekenis-vir-betekenisvertaling is die oudste norm vir vertaling. Dit beteken basies dat die betekenis van elke volsin vertaal word voordat daar na die volgende een beweeg word en staan in normatiewe teenstelling met woord-vir-woordvertaling (wat ook letterlike vertaling genoem word), wat beteken dat die betekenis van elke leksikale item in volgorde vertaal word. Die persoon wat die term "betekenis-vir-betekenis" gevorm het, was Hieronimus in sy "Brief aan Pammachius", waarin hy gesê het dat "buiten natuurlik in die geval van die Heilige Skrif, waar selfs die sinsbou ’n geheim bevat," hy soos volg vertaal: non verbum e verbo sed sensum de sensu (nie woord vir woord nie, maar betekenis vir betekenis). Hieronimus ontdek hier bes moontlik nie die konsep van betekenis-vir-betekenisvertaling nie. Die meeste geleerdes glo dat dit uitgevind is deur Cicero in De Oratore ("Oor die redenaar") toe hy gesê het dat wanneer hy uit Grieks in Latyn vertaal, "ek nie gedink het dat ek hulle vir die leser behoort uit te tel soos muntstukke nie, maar om hulle as ’t ware volgens gewig te betaal."


Welgevonden is 'n hoofsaaklik swart nedersetting in die Noordwes-provinsie van Suid-Afrika. Dit is noord van Ventersdorp geleë. Lys van dorpe in Suid-Afrika "Hoofplek Welgevonden". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Grumman C-2 Greyhound is 'n tweelingenjin, hoëvlerk vragvliegtuig, wat ontwerp is om voorraad, pos en passasiers van en na die vliegdekskepe van die Amerikaanse Vloot te vervoer. Sy primêre missie is draeraanboordaflewering. Die vliegtuig bied logistieke ondersteuning wat van kritieke belang is vir vliegdekgevegsgroepe. Die vliegtuig word hoofsaaklik gebruik om hoë prioriteitsvrag, pos en passasiers tussen vliegdekskepe en landbasisse te vervoer, en kan ook vrag soos stralerenjins en spesiale onderdele aflewer. Prototipes van die C-2 het die eerste keer in 1964 gevlieg en volle produksie het die volgende jaar gevolg. Die aanvanklike Greyhound vliegtuie is opgeknap in 1973. In 1984 is meer C-2As bestel onder die naam "Reprocured C-2A" of C-2A(R). Die C-2As is toegerus met opgedateerde skroewe (vermeerder van 4 na 8 blaaie) en nuwer navigasie. Die C-2 het vier vertikale stabiliseerders, waarvan drie toegerus is met roere. 'n Enkele vertikale stertstabiliseerder, groot genoeg vir voldoende rigtingbeheer, sou die vliegtuig te hoog gemaak het om in 'n loods op 'n vliegdekskip te pas.


Die Grumman G-21 Goose is 'n amfibiese vliegtuig wat deur Grumman ontwerp is om as 'n agt-sitplek pendelvliegtuig vir sakemanne in die Long Island area te dien. Die Goose was Grumman se eerste enkelvlerkvliegtuig om te vlieg, sy eerste tweeling-enjin vliegtuig, en sy eerste vliegtuig om in kommersiële lugrederydiens te tree. Tydens die Tweede Wêreldoorlog het die Goose 'n doeltreffende vervoermiddel vir die Amerikaanse Gewapende Magte (insluitend die Amerikaanse Kuswag) geword, sowel as by vele ander lugmagte. Tydens die oorlog het die Goose in 'n toenemende aantal gevegs- en opleidingsrolle betrokke geraak. Die aanpasbare vliegtuig se diens het in na-oorlogse gebruik voortgeduur.


Die Northrop Grumman E-2 Hawkeye is 'n Amerikaanse alleweer, vliegdekskip-bruikbare, taktiese lugontpooide vroeë waarskuwingsvliegtuig. Dit tweeling-turboskroef vliegtuig is gedurende die laat 1950's en vroeë 1960's deur die Grumman Vliegtuigmaatskappy ontwerp en ontwikkel vir die Amerikaanse Vloot as 'n plaasvervanger vir die vroeëre, radiale suier-enjin E-1 Tracer, wat vinnig besig was om in onbruik te verval. Die vliegtuig se verrigting is opgegradeer met die E-2B en 2C E-weergawes, waartydens meeste van die veranderinge aan die radar en radio kommunikasie gedoen is, as gevolg van vooruitgang in elektroniese geïntegreerde stroombane en ander elektronika. Die vierde weergawe van die Hawkeye is die E-2D, wat die eerste keer in 2007 gevlieg het. Lengte: 17,60 m Vlerkspan: 24,56 m Hoogte: 5,58 m Leë massa: 18 090 kg Gelaaide massa: 19 536 kg Maksimum opstygmassa: 26 083 kg Maksimum snelheid: 648 km/h (350 knope) Reikafstand: 2 708 km Plafonhoogte:10 576 m Motore: 2 Allison/Rolls-Royce T56-A-427 Bemanning: 5 2012 Budget Estimates Aircraft Procurement, Navy. Department of the Navy (Februarie 2011).


Die Koninklike Maleisiese Lugmag (Engels: Royal Malaysian Air Force), is die lugvaarttak van die Maleisiese gewapende magte. Die RMAF se hoofdoel is lugverdediging en lugoorheersing van Maleisiese grondgebied. Die mag beskik oor 'n unieke mengsel van moderne Amerikaans-, Europees- en Russies-geboude vliegtuie. "Malaysian Armed Forces" (in Engels). GlobalSecurity.org. Geargiveer vanaf die oorspronklike op 4 Desember 2019.


Mansion House is die ampswoning en kantoorgebou van die Lord Mayor (burgemeester) van die City of London - die historiese middestad van Londen wat as selfregerende nedersetting met stadstatus steeds sekere voorregte geniet. Dit is net teenoor die Bank van Engeland in Mansion Street geleë. Die statige gebou, wat tussen 1739 en 1752 volgens 'n ontwerp van George Dance die Ouere met 'n Palladiaanse Portlandsteenfasade en ses Korintiese suile opgerig is, is een van die historiese argitektoniese besienswaardighede in die City of London wat jaarliks sowat 50 000 besoekers lok. Naas Guildhall is dit ook een van die geboue wat deur die stadsregering vir besondere funksies soos amptelike onthale gebruik word. Die bekendste hiervan is die jaarlikse feesmaal wat deur die Lord Mayor aangebied word en waartydens die Britse minister van finansies, die Chancellor of the Exchequer, sy tradisionele Mansion House Speech lewer, 'n toespraak oor die toestand van die Britse ekonomie. City of London: Mansion House. Besoek op 18 Augustus 2015 Wikimedia Commons het meer media in die kategorie Mansion House, Londen. (en) Amptelike webwerf Koördinate: 51°30′47″N 0°5′22″W / 51.51306°N 0.08944°W / 51.51306; -0.08944


Ogyen Trinley Dorje (Tibettaans: ཨོ་རྒྱན་འཕྲིན་ལས་རྡོ་རྗེ; geb. 26 Junie 1985), ook gespel Urgyen Trinley Dorje, is ’n aanspraakmaker op die titel 17de Karmapa. Die Karmapa is hoof van die Karma Kagyu-skool, een van die vier hoofskole van Tibettaanse Boeddhisme. Die ander aanspraakmaker op die titel is Trinley Thaye Dorje. Ogyen Trinley Dorje is in Lhatok, Tibet, gebore en is die seun van nomadiese ouers. Hy het hom glo vroeg in sy kinderdae as die Karmapa aan sy familie onthul. (Die identiteit van die Karmapa word egter betwis; sien die Karmapa-omstredenheid.) Hy was bekend as Apo Gaga en was sewe jaar oud toe ’n soekgeselskap onder Tai Situpa, met instruksies wat hy beweer het deur die vorige Karmapa gelaat is, hom as die nuwe Karmapa geëien het. Hy is by die Tsurphu-klooster, die tradisionele setel van die Karmapa in Tibet, as sulks erken deur beide die 14de Dalai Lama en die Staatsraad van die Volksrepubliek van China, wat verklaar het hy is ’n "lewende Boeddha" – dit was die eerste keer dat China se kommunistiese regering ’n lama erken het.


Ds. Hendrik Pieter Marthinus Steyn (Utrecht, Natal, 9 September 1886 – Kaapstad, 14 Augustus 1963) was 'n Suid-Afrikaanse predikant in die NG Kerk en sekretaris van die Britse en Buitelandse Bybelgenootskap (BBBG). Hy word onthou as die dryfkrag agter die vertaling van die Bybel in Afrikaans. Ds. J.D. Kestell, een van die eindvertalers, het met groot waardering na Steyn se bydrae verwys in die volgende woorde: "Ons glo nie dat daar één enkele persoon is wat meer gedoen het om die Afrikanervolk die Bybel in die hand te plaas as hy nie." Volgens prof. B.B. Keet, een van die Bybelvertalers, was Steyn een van die bekendste predikante van die NG Kerk en een van die mees gewaardeerde en geliefde kanselredenaars in die geskiedenis van dié kerk. Ds. A.P. Smit het oor hom geskryf: "Almal wat met Steyn kennis gemaak het, kan getuig van sy mensliewende geaardheid, sy bedagsaamheid en gesonde humorsin." H.J. Otto, penningmeester van die vertalingskommissie van die Afrikaanse Bybel het van hom gesê: "Die reuse-aandeel van ons triomf in Afrikaans, ons geliefde Bybel, het Totius en ds.


Die Toyota E-reeks is 'n inlynviersilinderenjinreeks, en gebruik 'n tydreëlband eerder as 'n tydreëlketting. Die E-enjins was die eerste multiklepenjins deur Toyota ontwerp met ekonomie, praktiese en alledaagse gebruik in gedagte (eerder as prestasie). Soos baie ander Toyota-enjins van die era, beskik die E-enjinreeks oor 'n gietysterblok met 'n aluminiumsilinderkop. E-enjins is ligter in vergelyking met vroeëre Toyota-enjins, as gevolg van die hol krukas, uitgedunde gietsel van die silinderblok, en verskeie ander massabesparings. Vergasserweergawes sluit in 'n nuutontwerpte, veranderlike-venturi vergasser. Al hierdie veranderinge verbeter ekonomie en kraglewering. Die E-familie enjins wissel van 1,0 tot 1,5 L in verplasing. Die E-familie vervang die K-enjins in die meeste toepassings. Meeste onderdele in die reeks is onderling uitruilbaar.


Die Toyota G-enjin is 'n familie van inlynsessilindersuierenjins wat vanaf 1979 tot 2006 vervaardig is. Dit is opvallend dat dit slegs in 'n enkele verplasing, 'n 2.0 L (1988 cc), geproduseer is. Almal was bandgedrewe OHC nie-inmenging enjins (behalwe die VVT-i-weergawe in die IS200 wat 'n inmenging enjin is), met multiklep DBNA en selfs veranderlike kleptydreëling later bygevoeg. Die 1G-GEU was Toyota se eerste vierklep-DBNA ("Twin Cam")-enjin. 'n Prototipeweergawe van die 1G-GEU genoem die LASREα-X, met twee turbo's, veranderlike kleptydreëling en -inname, was gepas in die Toyota FX-1 skoumotor by die 1983 Tokio Motorskou. Dit het heelwat nuwe tegnologie bevat wat later alledaags sou word. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Ysterplaat is die enigste gemeente van die Nederduitse Gereformeerde Kerk in die Kaapstadse voorstad Ysterplaat vandat dit op 1 Desember 2019 saamgesmelt het met Ysterplaat-Suid. Die gemeente Ysterplaat is op 7 Desember 1940 van die moedergemeente Maitland afgestig waarvan die grense destyds nog verby Milnerton, Table View en Bloubergstrand gestrek het. Ysterplaat is geleë aan die strandgebied waar Jan van Riebeeck aan wal gestap het. Die bevestiging van die eerste leraar, ds. M.S. Joubert, het in Maart 1941 plaasgevind. Hy het in Maart 1944 uit die gemeente vertrek en is in November 1944 deur ds. J.J.E. Koornhof opgevolg. Op 1 Maart 1947 is die derde leraar, ds. J.R. Holzapfel, tot medeleraar bevestig. In Oktober 1947 neem ds. Koornhof 'n beroep na Laingsburg aan. Die gemeente het destyds in 'n kerksaal in Kerkstraat aanbid. Die grond waarop huidige kerkgebou staan, is in April 1941 teen £1 200 aangekoop. Die gemeente het dadelik vir 'n boufonds begin werk. In Junie 1941 is besluit om 'n kerk en 'n pastorie te bou. Die hoeksteenlegging van die kerkgebou het op 15 November 1941 plaasgevind en die inwyding in Julie 1942.


Die Lancia Ardea is 'n motorvoertuig wat deur Lancia vervaardig is vanaf 1939 tot 1953. Dit het 'n ongewone kort motorkap gehad, wat klaarblyklik die kleinste V4-enjin ooit gehuisves het in 'n kommersiële voertuig. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Gamma (Tipe 830) is 'n motorvoertuig wat deur Lancia vervaardig is vanaf 1976 tot 1984. Hierdie artikel is ’n saadjie. Voel vry om Wikipedia te help deur dit uit te brei.


Tibettaanse Boeddhisme is die Boeddhistiese tradisie in Tibet, Mongolië, Tiwa, Bhoetan, Kalmikië en streke van die Himalaja, insluitende Noord-Nepal en Indië, en die staatsgodsdiens van Bhoetan. Volgens die godsdienstige geskrifte is Tibettaans die spirituele taal van hierdie gebiede. Tibettaanse Boeddhisme volg die Vajrayana-leringe van die 8ste eeuse Indië. Tibettaanse Boeddhisme het na baie Westerse lande versprei waar dit in gewildheid toeneem. Dit het na raming tussen 10 miljoen en 20 miljoen volgelinge. Die bekendste van hulle is waarskynlik die 14de Dalai Lama van Tibet, ’n lama van die Gelug-skool van Tibettaanse Boeddhisme. State.gov Amerikaanse Departement van Buitelandse Sake White, David Gordon (ed.) (2000). Tantra in Practice. Princeton University Press. p. 21. ISBN 0-691-05779-6.AS1-onderhoud: ekstra teks: authors list (link) Statistics on Religion in America Report Adherents.com estimates twenty million for Lamaism (Vajrayana/Tibetan/Tantric). Geargiveer 15 Maart 2015 op Wayback Machine Dr. Alexander Berzin (November 2014). "Special Features of the Gelug Tradition - para. on Administration". The Buddhist Archives of Dr Alexander Berzin. Berzin Archives. URL besoek op 8 Mei 2015.


Die NG gemeente Brakpan-Wes is een van die vier gemeentes van die Nederduitse Gereformeerde Kerk op Brakpan wat tans (2015) nog dié Oos-Randse dorp se naam dra. Hierdie gemeente is in die eeufeesjaar 1938 van die moedergemeente Brakpan afgestig, toe daar gebeurtenisse in Suid-Afrika, trouens die hele wêreld, plaasgevind het wat vir die mensdom en vir Afrikaners in besonder van die grootste betekenis was. Drie maande ná die uitbreek van die Tweede Wêreldoorlog in 1939 is ons eerste leraar, da. Z.H. van der Westhuizen, wat nog tot in die vyftigerjare hier gestaan het, in die nuwe gemeente bevestig. In November die volgende jaar is die hoeksteen van die kerkgebou gelê en reeds vyf maande daarna het die inwydingsplegtigheid, wat deur ongeveer drieduisend mense bygewoon is, op indrukwekkende wyse plaasgevind, nadat die gemeente afskeid geneem het van die President Brandskool waar die dienste intussen gehou is. Reeds in die tweede jaar van sy bestaan het die gemeente tot 1 300 lidmate aangegroei en was daar agt Sondagskole met 52 onderwysers(esse) en 620 kinders, asook 'n bloeiende Kinderkrans met 125 lede.


Die NG gemeente Witfield is ’n gemeente van die Nederduitse Gereformeerde Kerk in die Oos-Randse stad Boksburg. Die gemeente is op 11 Oktober 1945 as die jongste dogter van die moedergemeente Boksburg afgestig. Dit was presies 'n jaar na die jubileumfeesvierings met Boksburg se vyftigjarige bestaan. Die aand is daar 'n gemeentevergadering, wat onder die voorsitterskap van die konsulent, ds. J.H. Roos van Boksburg-Noord, gehou is, die eerste 14 kerkraadslede van Witfield verkies. 'n Rapsie minder as vyf maande lank moes die gemeente vakant bly, totdat die eerste herder ontvang is: ds. S.J. Henrico, wat op 4 April 1946 hier bevestig is. Hier kon die leraar en sy eggenote vier jaar lank staan en hier is ook hulle twee kinders gebore. Die pastoriepaar het hulle werk met groot welslae verrig, totdat ds. Henrico 'n beroep na Messina aangeneem het. Op 9 April 1950 moes die gemeente met leedwese van sy eerste herderspaar afskeid neem. Hierdie keer moes Witfield langer wag voordat die vakature gevul is. 'n Volle jaar het verloop voordat daar weer 'n leraar verwelkom kon word.


Die NG gemeente Ontdekkers was ’n gemeente van die Nederduitse Gereformeerde Kerk in Roodepoort, maar nadat dit in 2004 met Ontdekkers-Noord saamgesmelt het, staan die nuwe gemeente bekend as Ontdekkerskruin. Die gemeente Ontdekkers was tussen Florida en Roodepoort geleë, en is op 14 November 1947 van die moedergemeente Roodepoort afgestig onder leiding van die Ringskommissie van Krugersdorp. Dit was een van die mees kompakte gemeentes in Suid-Afrika, aangesien dit 'n deursnit van slegs 2,5 km gehad het. Met die stigtingsvergadering is sewe ouderlinge en sewe diakens gekies, en hierdie getal het binne vier jaar tot 20 ouderlinge en 20 diakens aangegroei. Die eerste kerkraadsvergadering is op 17 November 1947 gehou en op 8 Desember 1947 is ds. R.J.N. van Tonder, destyds van Roodepoort, as eerste herder en leraar van die gemeente beroep. Hierdie eerste beroep was geslaagd en die bevestiging van ds. Van Tonder het op 6 Maart 1948 plaasgevind. Met afstigting het die gemeente uit 431 lidmate bestaan, maar binne sowat vier jaar het dit aangegroei tot 731 met ’n sieletal van 1 221. Op 14 Augustus 1948 is die nuut opgerigte sierlike pastorie betrek.


Die NG gemeente Kemptonpark is die moedergemeente van die Nederduitse Gereformeerde Kerk in die Oos-Randse stad Kempton Park. Kempton Park het sedert die stigting van die eerste NG gemeente in 1943 geweldig gegroei sodat die stad tans (2015), ten spyte van die inlywing van Kemptonpark-Wes by Edleen en Esselenpark by Birchleigh-Noord, steeds 14 NG gemeentes het, naas die moedergemeente: Kempton-Hoogland, Kempton-Krag, Kempton-Kruin, Kemptonpark, Kemptonpark-Noord, Kemptonpark-Oos, Kemptonpark-Suid, Birchleigh, Birchleigh-Noord, Norkempark, Mooifontein, Bonaeropark, Edleen en Riebeeckpark. Die stad se naam word as twee woorde geskryf, maar die NG gemeentes wat dié naam bevat, as een. Die gemeente Kemptonpark is in Junie 1943 met 'n ledetal van 620 afgestig van Boksburg, die ou moedergemeente van die Oos-Rand wat ongelukkig nie meer bestaan nie. Jare lank het ds. J.M. Louw, baanbreker van sy Kerk aan die Oos-Rand, ook hierdie omgewing as buitewyk van sy gemeente getrou bearbei, maar ná sy heengaan het dit ál meer selfstandig begin word. Reeds in 1940 is die hoeksteen van 'n doelmatige kerksaal deur mev. ds.


Bipedie of tweevoetigheid is die vermoeë om op die twee agterste ledemate op die grond te loop. Diere word as tweevoetig beskou as hulle hoofsaaklik op die agterste ledemate beweeg. Diere wat af en toe 'n paar sekondes op sodanige manier voortbeweeg, is nie tweevoetig nie. Die mens is die bekendste tweevoetige spesie op Aarde. Ander primate, met dieselfde voorouers as die mens, soos die gorilla en die sjimpansee, is ook in staat om op die agterste ledemate te loop. Bipedie is nie altyd dieselfde as om regop te loop nie. Die Australopithecus beweeg al bipedies voort, maar Homo erectus was die eerste om regop te loop. 'Regop' in die konteks verwys na 'met die kop bo die nek'. Van die moontlike redes hoekom diere evolusionêr bipedies ontwikkel het, sluit in: Beter uitsig oor die veld om vir predatore uit te kyk. Kos kan van hoër bome en bosse bekom word. Maak die hande vry om kos, implemente en wapens te dra. Verminder blootstelling aan die son. Die meer bekende tweevoetige spesies is: Mens Kangaroes Voëls Pikkewyne Stewart, D. (1 Augustus 2006).


Wegdraai is 'n dorpie in die !Kheis Plaaslike Munisipaliteit van die Noord-Kaapprovinsie in Suid-Afrika. Lys van dorpe in Suid-Afrika "Hoofplek Wegdraai". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Waterford is 'n klein dorpie in die Oos-Kaap gestig om die boerderygemeenskap van dienste te voorsien. Sedert Augustus 2016 val die dorpie in die Dr Beyers Naudé Plaaslike Munisipaliteit. Waterford lê suid van 'n draai in die Sondagsrivier en noord van die R400-gruispad. Die gehuggie is net noordwes van die Darlingtondam, 50 km suidoos van Jansenville, noord van die Klein-Winterhoekberge en wes van die Suurberge. Ongeveer in die middel van die 19de eeu het die gehug ontstaan. In sy bloei was daar 'n kerk, poskantoor, polisiekantoor, hotel, meul, skool, algemene handelaar sowel as 'n vrederegter. Verskeie Duitssprekendes met vanne soos Huebsch, Faehse en Fittig het in die tydperk daar gewoon. Waarskynlik was hier vroeër 'n drif (in Engels 'n “ford”) in die rivier. Dus die plek waar die waens deur die water gegaan het. Die Waterford-formasie wat deur die geoloog dr. B.S. Rubidge ontdek is, is na die gehuggie vernoem. Weens die ontvolking van die platteland is die dorpie nou feitlik verlate en slegs die kerkgebou van 1959 van die NG gemeente verkeer in 'n goeie staat.


Die Lancia Dikappa (Tipe 66) is 'n motorvoertuig wat deur Lancia vervaardig is vanaf 1921 tot 1922. Hierdie motor is as 'n sportmotorweergawe van die Kappamodel aangebied, met 'n ligter bakwerk. Slegs 160 van hierdie motors is vervaardig. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Artena is 'n motorvoertuig wat deur Lancia vervaardig is vanaf 1931 tot 1936, en weer vanaf 1940 tot 1942 hoofsaaklik vir weermag- en regeringsgebruik. Altesaam 5 567 van hierdie motors is vervaardig. Hierdie artikel is ’n saadjie. Voel vry om Wikipedia te help deur dit uit te brei.


Die sonneblom (Helianthus-spesies) is 'n plant, 'n landbougewas, wat se ryp sade geoes word om sonneblomolie van te vervaardig. Die olie word wêreldwyd as huishoudelike kookolie gebruik, en kan selfs as 'n deel van motorbrandstof dien. "Genus: Helianthus L." Germplasm Resources Information Network. United States Department of Agriculture. 6 Januarie 2011. Besoek op 22 Februarie 2011. Wikimedia Commons het meer media in die kategorie Sonneblom. Wikispecies het meer inligting verwant aan Sonneblom Hierdie artikel is ’n saadjie. Voel vry om Wikipedia te help deur dit uit te brei.


Die rooigrysmuskusskeerbek (Crocidura cyanea) is 'n skeerbek wat in feitlik die hele Suid-Afrika voorkom. Dit lewe in die meeste habitats met voldoende skuilplek, word 2 cm hoog en 13 cm lank. Dit weeg ongeveer 6 tot 9 gram. Die diertjie is 'n naglewende insekvreter. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Baxter, R., Hutterer, R., Griffin, M. & Howell, K. (2008). Crocidura cyanea. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 5 Oktober 2009. Databasis sluit redes in waarom die spesie as van die minste bekommernis gereken word. Wikimedia Commons het meer media in die kategorie Rooigrysmuskusskeerbek. Wikispecies het meer inligting verwant aan Rooigrysmuskusskeerbek Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Brandvlei is ’n gemeente in die Nederduitse Gereformeerde Kerk se Sinode van Noord-Kaapland. In 2016 was hier 142 belydende en 31 dooplidmate. Brandvlei is op 6 Oktober 1897 gestig deur die Ringskommissie van Tulbagh en wel uit drie ander gemeentes, Calvinia, Kenhardt en Williston. Die konsulent, ds. Alheit van Ceres, het in Januarie 1898 480 km afgelê om die eerste Nagmaal in die gemeente te bedien. Dié dele was nog glad nie so dig bewoon soos in later jare nie, sodat die dorpie self met die stigting maar ongeveer 'n 50 inwoners getel het. Daar was darem al 'n skooltjie aan die gang en in die skoolgeboutjie is Sondae ook die dienste gehou. Tydens die stigting was 'n sekere mnr. Stals die onderwyser en hy was bestem om 'n baie groot rol in die geskiedenis van die gemeente te speel, sodat selfs 50 jaar later nog baie van die ouer inwoners van sy vrugbare en toegewyde lewe kon vertel.


Jacob Benjamin "Jake" Gyllenhaal (IFA: /ˈdʒɪlənhɔːl/, geb. 19 Desember 1980) is ’n Amerikaanse akteur. Hy het op 10 jaar reeds begin toneelspeel. Ná sy eerste hoofrol in October Sky (1999) het hy in die onafhanklike kultusfliek Donnie Darko (2001) die rol van ’n sielkundig verwarde tiener gespeel saam met sy ouer suster, Maggie Gyllenhaal. In 2002 was hy in The Good Girl en in 2004 in die rampfliek The Day After Tomorrow. Gyllenhaal was die gefrustreerde seesoldaat in Jarhead (2005) en in dieselfde jaar het hy groot lof gekry vir sy rol as Jack Twist in Brokeback Mountain. Vir laasgenoemde het hy die Bafta vir beste manlike byspeler gewen en is in dieselfde kategorie vir ’n Oscar benoem. Hy het sedertdien hoofrolle in baie prente vertolk, onder meer Zodiac (2007), Prince of Persia: The Sands of Time (2010), Love & Other Drugs (2010), Source Code (2011), End of Watch (2012), Prisoners (2013), Nightcrawler (2014) en Southpaw (2015).


My Darling is 'n nedersetting in die Blouberg Munisipaliteit van Capricorn-distrik in Suid-Afrika. Lys van dorpe in Suid-Afrika "Hoofplek My Darling". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Gereformeerde kerk Oranjerivier is die jongste van die twee gemeentes van die GKSA wat op die Noord-Kaapse dorpie Orania gestig is. Die ander, Gereformeerde kerk Orania, is in 2002 gestig, maar het die kerkverband later verlaat. Lidmate in die omgewing van Orania het eers onder die Gereformeerde kerk Strydenburg en toe onder die Gereformeerde kerk Philipstown geressorteer. Eersgenoemde het in 2014 ontbind toe daar net 13 belydende en drie dooplidmate oorgebly het terwyl laasgenoemde in 2016 die kleinste gemeente in die Klassis Burgersdorp was met 18 belydende maar geen dooplidmate nie. Op Orania is ’n Gereformeerdekerkkommissie gestig tussen die Gereformeerde, Nederduitse Gereformeerde en Hervormde Kerk. Hierdie kommissie het gereël dat elke kerkverband afwissel vir die eredienste verantwoordelik was. Later het Orania ’n wyk van die Gereformeerde kerk Kimberley geword. Op 22 Mei 2005 het die Gereformeerdes op Orania wat nie tot die Gereformeerde kerk Orania behoort het nie, afgestig as die Gereformeerde kerk Oranjerivier. Nes die gemeente Orania het Oranjerivier nie ’n eie kerkgebou nie, maar hou eredienste in die plaaslike gemeenskapsentrum.


Die Gereformeerde kerk Que met sy middelpunt op Mombolo was die tweede gemeente van die Gereformeerde Kerk in Angola. Vanweë beter werkgeleenthede noord van Humpata, waar die Gereformeerde kerk Humpata reeds in 1881 gestig is vir die Dorslandtrekkers wat hier kom woon het, het baie van die trekkers en hul nasate hulle in die omgewing van Que, Hanha en Catambella gevestig. In 1905 is ’n kerkgebou op Que opgerig en nog ’n gebou was toe reeds in aanbou op Hanha. Die Gereformeerde kerk Que is amptelik op 26 Mei 1906 gestig. Destyds het die meeste lidmate verder noord- en ooswaarts getrek sodat die gemeente sy gebou op Que moes verkoop en begin beplan om op Sacajimba te bou. Ds. Pieter Biewenga, van 1906 tot 1926 Que se enigste leraar, het op Bhè gewoon, maar die gemeente die naam Que behou. Die lidmate was egter steeds op trek en het eindelik min of meer op en om Mombolo in Sentraal-Angola tot rus gekom. So is ’n kerkgebou op Mombolo opgerig, maar steeds het die gemeentenaam Que gebly. Nadat die kerkgebou op Sacajimba afgebrand het, is dit nie vervang nie.


Saccharomyces cerevisiae is 'n gissoort wat baie gebruik word vir die vervaardiging van brood, bier ensomeer. Dit word wêreldwyd as die belangrikste kommersiële mikro-organisme beskou. Dié gis word algemeen as veilig beskou. S. cerevisiae kan as haploïed sowel as diploied bestaan. Die diploïede selle kan herhaaldelik vegetatieve groei en mitose ondergaan. Die signale wat die ongeslagtelike voortplanting uitlok, word deur die voeding bepaal. Die haploïede selle kom as twee tipe selle voor, wat a en α genoem word. Hulle produseer 'n ander feromoon (die a- en α-faktore) en het 'n reseptor vir die feromoon van die ander tipe sel. Indien 'n a-sel en 'n α-sel saamkom, vorm hulle uitstulpings na mekaar en vorm saam 'n vorm wat sjmoe genoem word. Uiteindelik versmelt hulle en vorm 'n diploïede sel. Indien die nutriente skaars word vorm haploïede sowel as diploïede selle 'n stasionêre vorm. Indien diploïede selle uitgehonger word vir stikstof en net oor 'n arm koolstofbron, soos asetaat, beskik, vorm hulle vier haploïede spore wat nog beter gehard is as die stasionêrefase-selle.


Muhammad Ali Jinnah (Oerdoe: محمد علی جناح ALA-LC: Muḥammad ʿAlī Jināḥ, gebore Mahomedali Jinnahbhai; 25 Desember 1876 – 11 September 1948) was 'n prokureur, politikus en die stigter van die Islamitiese Republiek van Pakistan. Na die Partisie van Indië het hy as Pakistan se eerste goewerneur-generaal gedien. In Pakistan is hy bekend as Quaid-i-Azam (Oerdoe: قائد اعظم, letterlik: "Groot Leier") en Baba-i-Qaum (Oerdoe: بابائے قوم, letterlik: "Vader van die nasie"). Jinnah is op 25 Desember 1876 as Mahomedali Jinnahbhai in 'n Gujarati-sprekende familie in Karatsji gebore. Sy vader se naam was Jinnah Poonja en sy moeder se naam was Mithibai, sy familie het na Sindh van die Kathiwar-gebied van Gujarat gemigreer. In 1891 het hy na Londen verhuis, hy het regsgeleerdheid aan Lincoln's Inn gestudeer and daar begin hy ook om in die politiek deel te neem. In 1906 word hy 'n lid van die Indian National Congress, een van die grootste politieke organisasies van Indië wat 'n verenigde Indië ondersteun het.


Stratuswolke is lae wolke met 'n eenvormige basis en verskil van cumulus-wolke wat gevorm word deur stygende hitte. Die term stratus word gebruik om te verwys na plat, newelagtige, vormlose wolke wat op 'n lae hoogte voorkom. Dit wissel  tussen donker grys tot byna wit in kleur. Die woord "stratus" kom uit Latyn en die voorvoegsel "strato-" beteken "laag". Stratuswolke kan ligte motreën  of ligte sneeu veroorsaak. Hierdie wolke is eintlik 'n laag mis wat bo die grond is en wat veroorsaak word deur oggendmis wat opstyg of wanneer koue lug op 'n lae vlak oor 'n gebied beweeg. Hierdie wolke word soms hoë mis of  miswolke genoem.  Alhoewel daar ligte reën kan voorkom, is daar nie regtig enige teken van meteorologiese aktiwiteit nie. Stratuswolke word gevorm wanneer 'n plaat warm, vogtige lug opstyg en die druk dan verlaag, weens die afnametempo. Adiabatiese afkoeling veroorsaak dat die effense vogtigheid vermeerder. Stratuswolke kan ook op dieselfde manier as mis gevorm word. Wanneer die lugtemperatuur om die wolke verlaag, verhoog die relatiewe vogtigheid. Wanneer die temperatuur laer as doupunt daal kan 'n stratuswolk gevorm word.


Projek Oorlog is 'n VSA-verkiesingsdataprogram wat presidentskandidaat Ted Cruz tydens sy veldtog in die 2016 Republikeinse benoemingsverkiesing in die deelsaat Iowa gebruik is. Datawetenskaplikes verbonde aan Ted Cruz se veldtog het die Afrikaanse woord “Oorlog” gebruik vir 'n dataprojek wat die veldtog ondersteun het. Die program is spesifiek ontwikkel vir die Republikeinse Iowa koukus verkiesings, waarvolgens die potensiële koukus deelnemers wat vir die toekomstige Republikeinse presidentskandidaat sou stem, geëvalueer kon word. Ingevolge die program word kiesers op grond van hul politieke ideologiese oortuigings, geloofoortuigings en persoonlikheid gemeet. Die plasing van potensiële koukus deelnemers in maklik identifiseerbare kategorieë, het die Cruz-span in staat gestel om gerigte boodskappe aan individuele kiesers te stuur. Die inpak van verkiesingsboodskape is sodoende verhoog tot voordeel van Cruz se veldtog. Terselfde tyd is byvoorbeeld ook ontdek dat die verbod op vuurwerke 'n vraagstuk is onder potensieële koukus deelnemers en Cruz het die vraagstuk by sy manifes gevoeg. Geen ander kandidaat het dit gedoen nie. Ted Cruz het onverwags Donald Trump, die voorloper in peilings vir die Republikeinse presidentsbenoeming in Iowa op 2 Februarie 2016 gewen. Cruz het 28% van die Republikeinse stemme en Trump 24% op hom verenig.


Die Fakulteit Ekonomiese en Bestuurswetenskappe aan die Universiteit van Pretoria het in die laat 1980s hul eie gebou op die Hatfieldkampus bekom. Dit is ontwerp om as skakel te dien tussen die ouer geboue aan die noordekant en die meer moderne geboue aan die suidekant van die kampus. Die langwerpige, smal gebou toon elemente uit verskillende style insluitend Post-Romaanse Herlewing met elemente van die Ou Letteregebou soos die kloktoring en die boogstrukture en selfs elemente van die Pretoriase Baksteentradisie. Die argitek, Samuel Paul, was ’n alumnus van die universiteit. Die gebou is in drie fases gebou – die eerste twee fases is in Augustus 1989 voltooi en die laaste fase in Julie 1990. Die hoofgebou is deur voormalige President FW de Klerk in Maart 1991 geopen. Die gebou huisves die Sanlam-ouditorium, wat as ’n konferensiesentrum gebruik word, asook die kantore van die VSR. Universiteit van Pretoria: Kampusgebouegids, 2008, besoek op 9 Oktober 2015 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′19″S 28°13′56″O / 25.755180°S 28.232360°O / -25.755180; 28.232360


Die Toyota Celica is 'n reeks sportmotors wat deur Toyota vervaardig word. Toyota Vehicle Identification Manual. Japan: Toyota Motor Corporation – Overseas Parts Department. 1984. Catalog No.97913-84. Hierdie artikel is ’n saadjie. Voel vry om Wikipedia te help deur dit uit te brei.


Ewald Auguste Esselen is op (27 September, 1858 - 1 November, 1918) in Worcester, Suid-Afrika gebore uit 'n Rynse sendingfamilie. Sy vader was eerw. L. F. Esselen. Na sy skoolopleiding is Ewald na die Universiteit van Edinburgh, Skotland, om hom in die medisyne te bekwaam. Hy het in 1881 na Suid-Afrika teruggekeer en is later as die privaatsekretaris vir vise-president Paul Kruger aangestel. Hy het weer na Londen gegaan waar hy, op advies van Kruger, by die Inner Temple gekwalifiseer het as 'n advokaat. In 1887 is hy aangestel as Kriminele Regter vir die Zuid-Afrikaansche Republiek (ZAR), en as Prokureur-generaal in 1894. Hy word in 1900 krygsgevange geneem, maar tog toegelaat om op parool na Europa te gaan. Hy keer in 1902 terug na Suid-Afrika en begin weer as advokaat praktiseer. Hy het aan die begin van 1918 in Seepunt (Kaapstad) gesterf en is begrawe in die Ou Begraafplaas in Pretoria. Esselenstraat (nou bekend as Robert Sobukwe-straat) in Pretoria was na hom vernoem. "Pretoriana Nr./No. 59, April, 1969" (PDF).


Die 2015 Formule Een Italiaanse Grand Prix is op 6 September 2015 op die Autodromo Nazionale Monza, in Italië, gehou. Dit was die twaalfde wedren van die kampioenskapseisoen en is deur Lewis Hamilton in 'n Mercedes gewen.


Kingsmead is 'n krieketstadion in Durban, KwaZulu-Natal, Suid-Afrika. Die stadion se amptelike naam is die Sahara-stadion Kingsmead, omrede dit deur die IT-maatskappy Sahara geborg word. Die stadion kan 25 000 toeskouers huisves, hoewel van die sitplek op grasterrasse is. Dit is die tuisveld van die Dolfyne krieketspan. Die Kingsmead-stadion is tydens die Krieketwêreldbeker 2003 vir vyf wedstryde ingespan en tydens die T20I-wêreldbeker 2007 vir nege wedstryde. Internasionale inligting Eerste toetswedstryd: 18–22 Januarie 1923: Suid-Afrika t Engeland Laaste toetswedstryd: 13–17 Februarie 2019: Suid-Afrika t Sri Lanka Eerste internasionale eendagwedstryd: 17 Desember 1992: Suid-Afrika t Indië Laaste internasionale eendagwedstryd: 7 Februarie 2020: Suid-Afrika t Engeland Eerste internasionale T20-wedstryd: 12 September 2007: Kenia t Nieu-Seeland Laaste internasionale T20-wedstryd: 14 Februarie 2020: Suid-Afrika t Engeland Kanada het die loot gewen en gekies om eerste te kolf. Indië het die loot gewen en gekies om eerste te kolf. Sri Lanka het die loot gewen en gekies om eerste te kolf. Wedstryd verkort as gevolg van reën;


Die trosden (Pinus pinaster) is 'n indringerplant en keëldraende boom wat tot 15 m hoog kan word. Dit groei in berg- en laaglandfynbos aan die suidkus van die Wes-Kaap. Die boom is deur vroeë setlaars in die Kaapse Skiereiland ingevoer; dit was aanvanklik aangeplant om watervloei van Tafelberg af te verbeter. Die boom is groot, keëldraend en met 'n keëlvormige kroon. Die bas het duidelike donker groewe. Die naaldblare is in pare. Die boom is inheems in Mediterreense Europa en Noord-Afrika. Alfabetiese lys van Suid-Afrikaanse bome Lys van indringerplante in Suid-Afrika Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Farjon, A. (2011). "Pinus pinaster". IUCN Rooilys van Bedreigde Spesies. Weergawe 2014.3. Internasionale Unie vir die Bewaring van die Natuur. Besoek op 15 Februarie 2015.AS1-onderhoud: ref=harv (link) Wikimedia Commons het meer media in die kategorie Trosden. Wikispecies het meer inligting verwant aan Trosden Hierdie artikel is ’n saadjie. Voel vry om Wikipedia te help deur dit uit te brei.


Howard G. "Ward" Cunningham (gebore 26 Mei 1949) is 'n Amerikaanse rekenaarprogrammeerder van Highland, Indiana, wat die eerste wiki ontwikkel het. Hy het in 1994 begin met die programmering van die WikiWikiWeb sagteware, en dit op 25 Maart 1995 op die webwerf van sy sagtewaremaatskappy, Cunningham & Cunningham (algemeen bekend deur sy domein-naam c2.com), geïnstalleer as 'n uitbreiding van die Portland Pattern Repository. Hy woon tans in Beaverton, Oregon, en is 'n programmeerder by New Relic. Hy was voorheen die Co-Creation Czar for CitizenGlobal. Hy was Nike se eerste Code for a Better World Fellow. Hy is die skrywer van die boek getiteld The Wiki Way en ook die uitvinder van die raamwerk vir geïntegreerde toetse. Hy was 'n hoofspreker by die eerste drie byeenkomste van die WikiSym-konferensies oor wiki navorsing en praktyke. Merendeels vertaal uit Engels van Wikipedia "Ward's Home Page" (in Engels). Geargiveer vanaf die oorspronklike op 16 Julie 2016. Besoek op 30 September 2015. "Flickr: 2comc" (in Engels). Geargiveer vanaf die oorspronklike op 9 Oktober 2016.


Karel Lucien Bonaparte (ook Karel Luciaan, in Frans, Charles, maar Carlo genoem) (Parys, 24 Mei 1803 – aldaar, 29 Julie 1857) was die 2de vors van Canino en Musignano, asook 'n Franse ornitoloog en politikus. Hy was 'n seun van Lucien Bonaparte (1775–1840) en Alexandrine de Bleschamp (1778–1855). Lucien was 'n jonger broer van keiser Napoleon Bonaparte (1769–1821), Karel Lucien was dus sy neef. Hy is in Italië opgevoed en besoek ook die universiteit daar. Ná sy huwelik met sy niggie Zénaïde op 29 Junie 1822 reis hy na die Verenigde State, waar sy oom en skoonpa Josef Bonaparte woon. Hy het kort tevore 'n nuwe voëlspesie in Italië ontdek, die swartkoprietsanger (Acrocephalus melanopogon), en op sy reis versamel hy eksemplare van 'n nuwe spesie, die gewone stormswael (Oceanites oceanicus), wat later na Alexander Wilson genoem is. In die V.S.A. voltooi hy die vierdelige "Ornithology or History of the Birds of the United States" van James Grant Wilson. Hy het ook enkele nuwe soogdierspesies beskryf.


Breakfast at Tiffany's is 'n Amerikaanse rolprent wat in 1961 vrygestel is. Die regisseur was Blake Edwards en die skrywer George Axelrod. Die rolprent gaan oor 'n jong sosiale vlinder in New York, wat belangstel in 'n jong man wat in haar woonstelblok intrek. Audrey Hepburn as Holly Golightly / Lula Mae Barnes George Peppard as Paul Varjak (Holly noem hom "Fred" omdat hy haar aan haar broer herhinner) Patricia Neal as Mrs. Emily Eustace "2E" Failenson Buddy Ebsen as Doc Golightly Martin Balsam as O. J. Berman Mickey Rooney as I. Y. Yunioshi Alan Reed as Sally Tomato José Luis de Vilallonga as José da Silva Pereira Stanley Adams as Rutherford "Rusty" Trawler John McGiver as verkoopsman by Tiffany's Dorothy Whitney as Mag Wildwood Claude Stroud as Sid Arbuck Orangey as "Cat", die kat (opgelei deur Frank Inn) Beverly Powers ("Miss Beverly Hills") as die ontklee-danseres Breakfast at Tiffany's Geargiveer 30 Oktober 2015 op Wayback Machine in die Internet Rolprent Databasis